
Lukijalle


Yhdysvaltojen tankit 1918-1980 kirja on tutkimustyö Yhdysvaltojen panssaroidun kaluston syntyyn ja kehitykseen. Sain ensimmäinen kosketuksen Yhdysvaltojen panssarikaluston historiaan 1970-luvun puolessa välissä, kun hankin vuonna 1970 kirjoitetun 68 sivuisen History and Role of Armor in the U.S. Service kirjan. Olen seurannut aktiivisesti panssarialan kehitystä 1980-luvun alusta alkaen ja kirjoittanut siitä artikkeleita Panssarilehteen yli 30 vuoden ajan. Koko työurani sain työskennellä panssareihin liittyvissä, koulutus, huolto- ja kunnossapito- sekä niihin liittyvissä johtotehtävissä. Työuran päätyttyä olen kirjoittanut muutamia panssareihin ja niiden kehitykseen liittyviä kirjoja. Viimeisten kahden vuoden aikana olen tutkinut panssareiden kehitystä Yhdysvalloissa ja tämä kirja on koonnos tutkimustyön tuloksista. Yhdysvaltojen panssarikaluston kehitys on paljon monipuolisempi kuin tutkimuksen alussa osasin ajatella. Tämän kirjan lähdeaineistona ovat lukuisat internetissä julkaistut eri asiantuntijoiden ja harrastajien kirjoitukset ja katsaukset Yhdysvaltojen panssaroidusta kalustosta. Kuvat ovat internetissä julkaistuja kunkin panssarikaluston syntyajan kuvia. Kuva-aineisto on siis noin 50-100 vuoden ikäistä.


Yhdysvaltojen tämän hetken käytössä oleva panssarikalusto on syntynyt pitkän ja hitaan kehitystyön tuloksena. Eri maiden panssaroidun kaluston kehitys alkoi polttomoottorin sekä ensimmäisten pyöräajoneuvojen ja tela-alustaisten traktorien käyttöön tulon jälkeen. Tykki ja konekivääri sijoitettiin aluksi pyöräajoneuvojen alustoille. Pian alustat suojattiin panssaroinnilla ja raskaammat panssaroidut ajoneuvot varustettiin tela-alustoilla. Asemasodaksi jähmettynyt ensimmäinen maailmansota antoi lähtölaukauksen tankkien, varsinaisten panssarivaunujen kehitykselle. Aluksi tankit olivat jalkaväen tulitukena asepesäkkeiden tuhoamisessa ja vihollisen linnoitettujen asemien murtajina. Iso-Britannia, Ranska, Saksa ja Venäjä aloittivat 1920-luvun lopussa ja 1930-luvun alussa panssari- ja mekanisoitujen joukkojen kehittämisen itsenäisiksi liikesodan yksiköiksi. Yhdysvallat seurasi kehitystä ja tuli hitaasti muiden perässä. Vasta toisen maailmansodan uhka ja toinen maailmansota kiihdyttivät panssarialan kehitystä myös Yhdysvalloissa.


Toisen maailmansodan jälkeinen kylmä sota ja sodan uhka Euroopassa kiihdyttivät panssarialan kehitystä varsinkin rautaesiripun eri puolilla sijainneissa suurvalloissa 1990-luvun alkuun asti. Neuvostoliiton hajoaminen 1990-luvun alussa loi harhan sodan uhkan häviämisestä Euroopassa. Harhakuvan seurauksena panssarialan kehitys hidastui ja monissa maissa panssaroidun kaluston ja panssarijoukkojen määriä supistettiin oleellisesti. Venäjän hyökkäys Ukrainaan 24.2.2022 herätti monet eurooppalaiset valtiot uudelleen panssarikaluston ja itsenäisiin sotatoimiin soveltuvien panssaroitujen yhtymien tarpeellisuudesta. Yhdysvallat on pysynyt panssarialan kehityksen kärjessä suurelta osin sen käymien Korean-, Vietnamin-, Kuwaitin- ja Irakin sotien seurauksena. Yhdysvallat on joutunut pysymään kehityksen kärjessä pystyäkseen olemaan riittävän uskottava vastavoima aluksi Neuvostoliiton ja myöhemmin Venäjän valtaville panssaroitujen joukkojen massoille.


Panssaroidun kaluston nimissä olen säilyttänyt myös Yhdysvalloissa niistä käytettyjä englanninkielisiä nimiä ja termejä, jotka joissakin tapauksissa selventävät yhdysvaltalaista ajattelutapaa panssarikalustosta ja selventävät myös eri panssarikalustojen käyttöajatusta. Tutkimustyössä on kuvattu myös prototyypeiksi jääneitä panssarivaunuja, jotka ovat kuitenkin useimmiten käyttöönotettujen panssarivaunujen suunnittelun ja kehitystyön oleellisia osia. Tämä tutkimustyö luo kuvan Yhdysvaltojen panssarialan monipuolisesta kehityksestä, joka on ollut useista aselajeista muodostettujen, itsenäisiin sotatoimiin pystyvien mekanisoitujen ja panssaroitujen yhtymien (Combined Arms Team) käyttöönoton perustana. Toivottavasti tämä tutkimustyö antaa sen lukijoille sysäyksen yhdysvaltalaisten panssarikalustojen omatoimiseen tiedon syventämiseen

PANSSAROITUJEN AJONEUVOJEN KEHITYS 1855-1914


Tavoitteena oli ratsuväen hevosten korvaaminen panssaroiduilla ja tehokkaasti aseistetuilla moottoroiduilla ajoneuvoilla. LIIKESOTA. Tankki/panssarivaunu on pitkän kehityksen ja monien teknisten ratkaisujen yhdistämisenä syntynyt lopputulos.


Ensimmäiset aseistetut polttomoottoriset ajoneuvot


James Cowan teki vuonna 1855 esityksen Boydell höyrytraktorin varustamisesta kilpikonnan/kypärän muotoisella teräskuorella, tykeillä ja sivuilla liikkuvilla hevosvetoisista taisteluvaunuista tutuilla ”viikatteen” terillä. Lordi Palmerston piti tällaista ajoneuvoa sivistymättömänä ja halusi säilyttää moottoroidut ajoneuvot materiaalin kuljetuksessa ja tykinvetäjinä. Cowanin panssaroitu, höyrymoottorinen ajoneuvo suunniteltiin Krimin sotaan (lokakuu 1853 - helmikuu 1856). Krimin sota lienee ollut ensimmäinen sota, jossa höyrytraktoreita käytettiin sotavarustuksen kuljetukseen ja tykkien vetoon.




[image: James Cowan esitti vuonna 1855 Krimin sotaan Boydell ”Endless Railway Wheel” pyörillä varustetun panssaroidun Land Ram ajoneuvon valmistamista. Huomaa tykit ja liikkuvat ”viikatteen” terät ajoneuvon sivuilla.]


James Cowan esitti vuonna 1855 Krimin sotaan Boydell ”Endless Railway Wheel” pyörillä varustetun panssaroidun Land Ram ajoneuvon valmistamista. Huomaa tykit ja liikkuvat ”viikatteen” terät ajoneuvon sivuilla.







[image: Boydell patentoi ”Endless Railway Wheel” pyörän jo vuonna 1846. Boydell kiinnitti pyörään oheisen kuvan mukaiset suorat ”lisäpalat”, jotka laskeutuvat pyörän eteen ikään kuin puiseksi tieksi tai radaksi. Jatkuva tela pienensi pyörän ajoalustaansa aiheuttamaa pintapainetta ja mahdollisti pyörän liikkeen myös pehmeillä ajo alustoilla.]


Boydell patentoi ”Endless Railway Wheel” pyörän jo vuonna 1846. Boydell kiinnitti pyörään oheisen kuvan mukaiset suorat ”lisäpalat”, jotka laskeutuvat pyörän eteen ikään kuin puiseksi tieksi tai radaksi. Jatkuva tela pienensi pyörän ajoalustaansa aiheuttamaa pintapainetta ja mahdollisti pyörän liikkeen myös pehmeillä ajo alustoilla.





Yhdysvaltalainen Royal Page Davidson keksi ilmeisesti ensimmäisenä vuonna 1898 kiinnittää konekivääri teräslevystä valmistetun asekilven taakse polttomoottorikäyttöiseen ajoneuvoon. Keksinnön tehdessään hän työskenteli vuonna 1888 perustetussa Northwestern Military Academyssa, joka sijaitsi Highland Parkissa Illinoisissa. Koulu siirrettiin vuonna 1915 Northwestern Military and Naval Academy nimisenä Linnin kaupunkiin Wisconsiniin. Aseistetun kolmipyöräisen ajoneuvon nimenä on Davidson-Duryea Gun Carriage. Myöhemmin samasta ajoneuvosta kehitettiin myös nelipyöräinen versio. Kolmi- ja nelipyöräiset Davidson-Duryea Gun Carriage ajoneuvot valmistettiin vuosina 1898-1899 sotilaskäyttöön. Davidson-Duryea Gun Carriage ajoneuvot valmisti Peoria Rubber and Motor Vehicle Manufacturing Company Periassa Illinoisissa. Konekiväärien kiinnitykset Davidson teki kadettien kanssa kadettikoulun harjoitustyötiloissa.




[image: Royal Page Davidson oli Yhdysvalloissa ensimmäinen, joka keksi yhdistää polttomoottoriseen ajoneuvoon, konekiväärin ja siihen liitetyn panssaroidun asekilven toisiinsa. Kolmi- ja nelipyöräisiä ajoneuvoja valmistettiin Yhdysvalloissa jo vuosina 1898-1899. Davidson-Duryea Gun Carriage ajoneuvon aseena on .30 kaliperin Colt Model 1895.]


Royal Page Davidson oli Yhdysvalloissa ensimmäinen, joka keksi yhdistää polttomoottoriseen ajoneuvoon, konekiväärin ja siihen liitetyn panssaroidun asekilven toisiinsa. Kolmi- ja nelipyöräisiä ajoneuvoja valmistettiin Yhdysvalloissa jo vuosina 1898-1899. Davidson-Duryea Gun Carriage ajoneuvon aseena on .30 kaliperin Colt Model 1895.







[image: Tässä on Davidson-Duryea Gun Carriage ajoneuvon nelipyöräinen malli vuodelta 1899.]


Tässä on Davidson-Duryea Gun Carriage ajoneuvon nelipyöräinen malli vuodelta 1899.





Royal Page Davidson kehitti ja valmisti vuonna 1901 Northwestern Military and Naval Academyn kadettien kanssa Davidson-Duryea Gun Carriage ajoneuvosta edelleen kehitetyn vankka rakenteisemman Davidson Automobile Battery Armored Car ajoneuvon. Tätä .38 kaliperin Colt konekiväärillä aseistettua ajoneuvoa valmistettiin kaksi kappaletta. Tämän ajoneuvon voimanlähteenä on kuuden hevosvoiman Duryea Motor Wagon


Companyn valmistama kolmisylinterinen moottori.




[image: Peoria Rubber and Motor Vehicle Manufacturing Company valmisti Battery Armoured Car ajoneuvon kaksi prototyyppiä.]


Peoria Rubber and Motor Vehicle Manufacturing Company valmisti Battery Armoured Car ajoneuvon kaksi prototyyppiä.







[image: Battery Armoured Car ajoneuvoja valmistettiin vain kuvassa olevat N:o 1 ja N:o 2 kappaleet. Ajoneuvon eteen sijoitetun konekiväärin teräksinen asekilpi voitiin kiinnittää tarvittaessa. Konekiväärin tulinopeus on 480 laukausta minuutissa. Ampumasektori on noin 180 astetta. Konekiväärin tehokas ampumaetäisyys on 183 metriä. Ajoneuvon oikealla puolella istuu ajaja. Konekivääriampujan paikka on edessä vasemmalla. Ajoneuvon takana on istuimet vielä kahdelle muulle sotilaalle.]


Battery Armoured Car ajoneuvoja valmistettiin vain kuvassa olevat N:o 1 ja N:o 2 kappaleet. Ajoneuvon eteen sijoitetun konekiväärin teräksinen asekilpi voitiin kiinnittää tarvittaessa. Konekiväärin tulinopeus on 480 laukausta minuutissa. Ampumasektori on noin 180 astetta. Konekiväärin tehokas ampumaetäisyys on 183 metriä. Ajoneuvon oikealla puolella istuu ajaja. Konekivääriampujan paikka on edessä vasemmalla. Ajoneuvon takana on istuimet vielä kahdelle muulle sotilaalle.





Davidson-Duryea ajoneuvot valmistettiin tiedusteluajoneuvoiksi. Battery Armoured Car miehistönä on ajaja, konekivääriampuja ja kaksi sotilasta. Ajoneuvon takaosassa, korin alla on tilaa myös materiaalin kuljettamiseen. Polttomoottoriset ajoneuvot olivat vielä aivan 1900-luvun alussa liian hitaita ja heikkotehoisia, jotta niillä olisi voitu korvata hevonen armeijan eri käyttötarkoituksissa. Nämä ajoneuvot jäivät prototyypeiksi. Niiden pohjalta kehitettiin myöhemmin Yhdysvaltojen ensimmäiset, kokonaan panssaroidut ajoneuvot. Royal Page Davidsonia pidetään Yhdysvaltojen panssariautojen isänä. Ranskalainen De Dion Bouton tehdas valmisti 1890-luvun lopussa kevyisiin ajoneuvoihin soveltuvan IOE -rakenteisen nelitahtimoottorin. Aluksi moottoria käytettiin kevyiden kolmi- ja nelipyöräisten ajoneuvojen voimanlähteenä. De Dion Bouton moottoria valmistettiin lisenssillä myös monissa tehtaissa Euroopassa ja Yhdysvalloissa. Siitä tuli 1900-luvun alun monien eri moottoripyörien ja autojen moottorin perusta. Saksassa syntynyt isobritannialainen Frederick Simms valmisti vuonna 1899 nelipyöräisestä ajoneuvosta Maxim konekiväärillä aseistetun mallin. Hän asensi konekiväärin ajajan eteen ja korvasi ajoneuvon edessä olleen matkustajan paikan konekiväärin patruunavyölaatikoilla. Simms asensi konekiväärin eteen teräksestä valmistetun asekilven. Tätäkään ajoneuvoa ei 1900-luvun alussa otettu sotilaskäyttöön.


Frederic Richard Simms valmisti vuonna 1899 konekiväärillä aseistetun Simms Motor Scout sotilasajoneuvon prototyypin De Dion Bouton nelipyörästä. Huomaa konekiväärin kiinnitys ajoneuvon edessä etumatkustajan paikan yläpuolelle. Konekiväärin vyölaatikot on sijoitettu etummaisten pyörien väliin matkustajan istuimen paikalle.

Panssariajoneuvon kehitys 1900-luvun alussa


Saksassa syntynyt Ison-Britannian kansalainen Frederic Richard Simms osti vuonna 1890 Gottlieb Daimlerilta Daimlerin nopeakäyntisen polttomoottorin valmistusoikeudet Isossa-Britanniassa ja sen siirtomaissa. Moottoreita valmistettiin aluksi veneisiin. Simms esitteli Daimler moottorisen moottoriveneen vuoden 1891 toukokuussa. Vuoden 1893 toukokuussa Simms perusti Daimler Motor Syndicate Limited yrityksen, jonka tehtävänä oli tehdä veneiden moottoriasennukset. Vuonna 1894 Simms havaitsi Daimler moottoreiden menestyksen Peugeot ja Panhard autoissa. Simms ja Ecelyn Ellis ostivat vuoden 1895 kesäkuussa polttomoottorisen auton Ranskasta ja toivat sen Isoon-Britanniaan ja päättivät perustaa oman autotehtaan Coventryyn. Lawson's British Motor Syndicate Limited osti vuoden 1896 alussa Daimler Motor Syndicate Limited yrityksen. Samaan aikaan Simms nimettiin Daimler (Stutgart) Motoren Gesellschaft yrityksen johtajaksi. Simms säilytti asemansa myös Lawson's Daimler Motor Company Limited yrityksen suunnitteluinsinöörinä.


Vickers, Sons & Maxim yritys tilasi maailman ensimmäisen polttomoottorikäyttöisen panssariauton suunnittelun vuoden 1899 huhtikuussa Simmsiltä. Panssariauto suunniteltiin ja valmistettiin Coventryssä valmistetun Daimler auton alustalle. Vickers, Sons & Maxim yritys sai Simms Motor War Car nimisen panssariauton valmiiksi vuoden 1902 alussa.




[image: Simms Motor War Car vuodelta 1902 on ensimmäinen ”kokonaan” panssaroitu panssariauto. Tämän ajoneuvon yläosa on avoin. Etuosan konekiväärit on sijoitettu teräksestä valmistettujen asekilpien taakse. Ajoneuvon takaosassa on asekilven taakse sijoitettu 37 millimetrin tykki.]


Simms Motor War Car vuodelta 1902 on ensimmäinen ”kokonaan” panssaroitu panssariauto. Tämän ajoneuvon yläosa on avoin. Etuosan konekiväärit on sijoitettu teräksestä valmistettujen asekilpien taakse. Ajoneuvon takaosassa on asekilven taakse sijoitettu 37 millimetrin tykki.





Simms sai Motor War Car suunnittelun idean ilmeisesti aiemmin suunnittelemansa Simms Motor Scout nelipyörän perusteella. Motor War Car sivupanssarien paksuus on kuusi millimetriä. Voimanlähteenä on 16 hevosvoiman nelisylinterinen 3,3 litran Saksassa valmistettu Daimler moottori. Ajoneuvon huippunopeus on 14,5 kilometriä tunnissa. Motor War Car aseina on kaksi eteen, erillisten asekilpien taakse sijoitettua Maksim konekivääriä ja takana asekilvellä suojattu 37 millimetrin tykki. Miehistöön kuuluu neljä henkilöä. Motor War Car esiteltiin vuoden 1902 huhtikuussa Lontoossa.


Ranskalainen Charron-Girardot-Voigt panssariauto esiteltiin vuonna 1902 Brysselissä. Tsaarin Venäjä tilasi vuonna 1904 kolme Charron-Girardot-Voigt panssariautoa armeijansa käyttöön. Niistä lienee toimitettu kuitenkin vain yksi, joka osallistui vuonna 1905 Japanin-Venäjän sotaan Mantsurian rintamalla. Tämän panssariauton panssaroidun takaosan panssarin vahvuus on 4,5 millimetriä ja ainoana aseena on konekivääri.




[image: Charron-Girardot-Voigt on ranskalainen panssariauto vuodelta 1902. Tämä auto esiteltiin Brusselissä 8.3.1902. Tässä panssariautossa vain konekivääriampuja on panssarin suojassa.]


Charron-Girardot-Voigt on ranskalainen panssariauto vuodelta 1902. Tämä auto esiteltiin Brusselissä 8.3.1902. Tässä panssariautossa vain konekivääriampuja on panssarin suojassa.







[image: Tsaarin armeijalle Venäjälle tilatut Charron-Girardot-Voigt panssariautot lienevät olleet kuvan mukaista ”kokonaan” panssaroitua mallia. Auton takaosassa on jo pyörivä konekivääritorni. Huomaa myös auton sivulla viistossa oleva metallinen ”ajosilta”, jota voitiin käyttää pehmeässä maastossa auton etenemisen varmistamiseen.]


Tsaarin armeijalle Venäjälle tilatut Charron-Girardot-Voigt panssariautot lienevät olleet kuvan mukaista ”kokonaan” panssaroitua mallia. Auton takaosassa on jo pyörivä konekivääritorni. Huomaa myös auton sivulla viistossa oleva metallinen ”ajosilta”, jota voitiin käyttää pehmeässä maastossa auton etenemisen varmistamiseen.





Yhdysvalloissa herättiin jo vuonna 1905 ratsuväen moottorointiin. Kenraali Miles esitti viiden ratsuväkirykmentin hevosten korvaamista majuri Royal Page Davidsonin suunnittelemilla panssaroiduilla ajoneuvoilla. Esitys ratsuväen moottoroinnista oli vielä tässä vaiheessa taistelua tuulimyllyjä vastaan. Ajatukset ratsuväen moottoroinnista otettiin uudelleen laajemmin esille vasta 1910-luvun alussa ensimmäisen maailmansodan kynnyksellä. Sotilaskäyttöön ostettuja ajoneuvoja alettiin 1900-luvun alussa aseistaa konekivääreillä. Aluksi ainoana panssarointina oli konekiväärin teräksinen asekilpi. Pian aseistettujen ajoneuvojen suojaa lisättiin niihin erikseen asennettavilla teräslevyillä. Suurin osa panssariautoista valmistettiin aina 1920-luvulle asti suojaamalla siviilikäyttöön valmistetut ajoneuvot osittaisella tai laajemmalla panssaroinnilla. Pyörivät konekivääritornit otettiin käyttöön joissakin panssariautoissa jo aivan 1900-luvun alussa. Ohessa on vielä muutamia kuvia 1900-luvun alun aseistetuista ja panssaroiduista ajoneuvoista.




[image: Browning konekiväärillä aseistettu Franklin Cross auto on vuodelta 1905.]


Browning konekiväärillä aseistettu Franklin Cross auto on vuodelta 1905.







[image: Tämä tykin vetoon suunniteltu Armstrong Whitword panssariajoneuvo on vuodelta 1906.]


Tämä tykin vetoon suunniteltu Armstrong Whitword panssariajoneuvo on vuodelta 1906.







[image: Austro-Daimler vuoden 1904 panssariautossa on takaa avoin konekivääritorni. Huomaa umpikumi renkaat, joita käytettiin 1900-luvun alussa raskaissa ajoneuvoissa. Taistelukentällä pyöräajoneuvojen puhkeamattomat renkaat ovat lähes korvaamattomat.]


Austro-Daimler vuoden 1904 panssariautossa on takaa avoin konekivääritorni. Huomaa umpikumi renkaat, joita käytettiin 1900-luvun alussa raskaissa ajoneuvoissa. Taistelukentällä pyöräajoneuvojen puhkeamattomat renkaat ovat lähes korvaamattomat.





Aseistettu sivuvaunumoottoripyörä


Simms Motor Scout kevyt nelipyöräinen, konekiväärillä aseistettu ajoneuvo loi pohjan myös aseistettujen sivuvaunumoottoripyörien käyttöönotolle. Kanadalainen kersantti Northover lienee vuonna 1908 ensimmäisenä keksinyt Maxim konekiväärin sijoittamisen Harley-Davidson sivuvaunumoottoripyörään. Ensimmäinen aseistettu sivuvaunumoottoripyörä otettiin palveluskäyttöön Kanadassa 80:ssä Rykmentissä vuonna 1908. Northoverin idea kopiotiin pian Yhdysvaltojen armeijassa, johon perustettiin soolo- ja sivuvaunumoottoripyörillä varustettuja jalkaväkiosastoja. Harley-Davidson valmisti sotilaskäyttöön suunniteltuja Colt ja Hotchkiss konekivääreillä aseistettuja sivuvaunuja. Konekivääreillä aseistetut sivuvaunumoottoripyörät otettiin ensimmäisen maailmansodan sytyttyä käyttöön myös muun muassa Ison-Britannian, Ranskan, Venäjän ja Saksan armeijoissa. Isossa-Britanniassa aseistetut sivuvaunumoottoripyörät otettiin aluksi käyttöön panssariautoilla varustetuissa Royal Naval Air Service (RNAS) joukoissa. Pian aseistetut sivuvaunumoottoripyörät otettiin käyttöön myös Ison-Britannian armeijan Machine Gun Corps joukoissa. Tunnetuimpia Vickers konekiväärillä aseistettujen sivuvaunumoottoripyörien valmistajia olivat Clyno, Scott ja Royal Enfield.


[image: ]


Soolomoottoripyörät otettiin sotilaskäyttöön aivan 1900-luvun ensimmäisistä vuosista alkaen. Pian sivuvaunujen käyttöön tulon jälkeen niitä ryhdyttiin aseistamaan konekivääreillä. Aluksi sivuvaunumoottoripyörä oli vain konekiväärin asemasta toiseen siirtovälineenä ajon aikaisen epätarkan tähtäyksen takia. Ajaja toimi konekiväärin lataajana paikalta ammuttaessa.




[image: Tässä kuvassa on Ison-Britannian armeijan moottoroitu konekivääriosasto vuodelta 1914.]


Tässä kuvassa on Ison-Britannian armeijan moottoroitu konekivääriosasto vuodelta 1914.





Ensimmäinen maailmansota 1914–1918 oli maailmanlaajuinen sota, jonka tapahtumat keskittyivät enimmäkseen Euroopassa käytyihin taisteluihin. Sotaa käytiin myös Aasiassa ja Afrikassa sekä kaikilla suurimmilla valtamerillä. Taisteluja ei käyty Amerikan mantereilla, mutta Yhdysvallat osallistui sotaan vuodesta 1917 taistelemalla Euroopan maaperällä. Keskusvallat ja ympärysvallat olivat sodan osapuolia. Keskusvaltoihin kuuluivat Saksan keisarikunta, Itävalta-Unkari, Bulgaria ja Osmanien valtakunta. Ympärysvaltojen tärkeimmät osallistujat olivat Iso-Britannia, Venäjä, Ranska ja Yhdysvallat. Italia ei ollut keskusvaltojen kolmiliitossa mukana vaan liittyi sotaan 1915 ympärysvaltojen puolelle.


Panssariautolla ensimmäiseen maailmansotaan


Panssariautoja käytettiin ensimmäisen kerran laajamittaisemmin Libyan ja Balkanin taisteluissa Italian -Turkin sodassa 29.11.1911-18.10.1912. Bianchi valmisti Italian armeijalle panssariautoja Fiat ajoneuvojen alustalle. Italian panssariautot painoivat 6 mm panssarin vahvuudella noin neljä tonnia. Samaan aikaan jalkaväki sai käyttöönsä panssariluoteja uuden uhkan torjuntaan.




[image: Oikeanpuoleisen kuvan Bianchi panssariauto on prototyyppi vuodelta 1912.]


Oikeanpuoleisen kuvan Bianchi panssariauto on prototyyppi vuodelta 1912.







[image: Bianchi panssariautot ovat ensimmäisiä, joita käytettiin laajemmissa sotatoimissa Italian-Turkin sodassa vuosina 1911-1912.]


Bianchi panssariautot ovat ensimmäisiä, joita käytettiin laajemmissa sotatoimissa Italian-Turkin sodassa vuosina 1911-1912.





Belgian armeija käytti ensimmäisen maailmansodan alussa vuoden 1914 elokuusta alkaen Hotchkiss konekiväärillä aseistettuja, panssaroimattomia Minerva henkilöautoja. Hieman myöhemmin Minerva ajoneuvoista tehtiin panssaroituja versioita. Niitä käytettiin tiedusteluun ja tuliylläköihin. Belgian armeijan ylin johto näki panssariautojen käyttömahdollisuudet ja perusti taistelutehtäviin tarkoitettuja panssariautoyksiköitä (Corps of Armoured Cars). Pian tämän jälkeen myös ranskalaiset ottivat panssariautoja käyttöön ratsuväkensä osana.




[image: Minerva panssariautossa konekivääri on avoimessa, panssarilevyillä suojatussa tilassa. Huomaa konekiväärin teräksinen asekilpi. Tässä kuvassa näkyy Minerva panssariauton henkilöautomainen rakenne.]


Minerva panssariautossa konekivääri on avoimessa, panssarilevyillä suojatussa tilassa. Huomaa konekiväärin teräksinen asekilpi. Tässä kuvassa näkyy Minerva panssariauton henkilöautomainen rakenne.





Ensimmäisen maailmansodan panssariautoja valmistettiin sekä henkilöautojen että kuorma-autojen alustoille. Panssariautojen miehistöinä oli yleensä panssariauton johtaja, ajaja, konekivääriampuja sekä lataaja. Panssariauton johtajan ei tarvinnut toimia alkuaikojen tankkien tapaan myös ajoneuvon pääaseen ampujana. Ensimmäisen maailmansodan alussa panssariautot saattoivat toimia yhden auton yksikköinä. Myöhemmin perustettiin useista autoista muodostettuja komppanioita (squadron, eskadroona). Yleensä panssariautojen aseena oli konekivääri. Suuremmiksi yksiköiksi kootuissa osastoissa osa autoista saatettiin aseistaa raskaammillakin aseilla. Panssariautot ja kuorma-autot soveltuivat hyvin myös ilmatorjuntaan tarkoitettujen aseiden alustoiksi.


Vuoden 1914 elokuussa Ison-Britannian laivasto (Royal Navy) sai tehtäväkseen Belgian rannikolla saksalaisten Zeppelin ilmalaivojen tuhoamisen. Laivasto perusti Royal Naval Air Service (RNAS) nimisen joukon rannikon valvontaan, ilmalaivojen tuhoamiseen ja pudonneiden lentokoneiden miehistöjen pelastamiseen. RNAS asema laivaston osana virallistettiin 1.8.1915. Ensimmäisen maailmansodan lopussa RNAS liitettiin British Army's Royal Flying Corpsin osaksi. Kuninkaallinen laivasto käytti Zeppelinien torjuntaan organisaatioonsa lähes ensimmäisen maailmansodan loppuun asti kuulunutta Royal Naval Air Service joukkoa. Näin pyrittiin estämään Zeppelinien hyökkäykset Isoon-Britanniaan. Muita RNAS tehtäviä olivat tiedustelu, rannikon valvonta, vihollisen laivojen ja sukellusveneiden etsintä sekä vihollisen rannikolla olevien kohteiden tuhoaminen. RNAS valvonta-alue kanaalin ja Pohjanmeren alueella oli noin 10 000 neliökilometriä. Ensimmäisen maailmansodan syttyessä RNAS:n käytössä oli 93 lentokonetta, kuusi ilmalaivaa, kaksi tähystyspalloa ja 727 sotilasta. Lentokoneista ainakin osa oli vesitasoja ja ensimmäisen maailmansodan pommikoneita. Kuninkaallinen laivasto ylläpiti ”ilmavoimiaan” varten 12 lentokenttää Ison-Britannian rannikolla. Ainakin yksi RNAS lento-osasto toimi myös kanaalin takana Dunkerkirkin alueella.


First Lord of the Admiralty Winston Churcill käski perustaa kuninkaallisen laivaston RNAS joukon yhteyteen panssariautoilla varustettuja komppanioita. Nämä olivat Ison-Britannian ensimmäiset panssariautokomppaniat. Panssariautokomppanioiden tehtävänä oli lentokenttien puolustaminen ja pudonneiden lentäjien pelastustehtävät. RNAS käytti aluksi paikallisin voimin teräslevyillä suojattuja ja konekivääreillä aseistettuja autoja Dunkerkirkin alueella pudonneiden lentokoneiden lentäjien pelastustehtävissä. Vuoden 1914 syyskuussa kaikki saatavilla olevat Rolls Royce Silver Ghost autojen rungot käytettiin panssariautojen alustoina. Syyskuussa panssariauton rakenteeksi päätettiin teräslevyillä suojattu kori ja Vickers konekiväärillä varustettu torni.


Ensimmäiset kolme panssariautoa toimitettiin 3.12.1914 niiden käyttäjälle. Sitä ennen käytössä oli konekivääreillä aseistettuja avokorisia Rolls Royce henkilöautoja. Panssaroidut Roll Royce ajoneuvot otettiin laajasti käyttöön. Niitä käytettiin myös Lähi-Idän sotatoimialueilla. Roll Royce lopetti panssariautojen runkojen valmistamisen vuonna 1917 ja keskittyi lentokonemoottoreiden tuotantoon.




[image: Ensimmäiset aseistetut Roll Royce panssariautot olivat tällaisia kevyesti panssaroituja henkilöautoja.]


Ensimmäiset aseistetut Roll Royce panssariautot olivat tällaisia kevyesti panssaroituja henkilöautoja.







[image: RNAS joukkojen panssariautokomppanioiden käyttöön valmistettiin konekivääritornilla varustettuja, kokonaan panssaroituja Rolls Royce ajoneuvoja. Panssariautot modernisoitiin vuosina 1920 ja 1924. Ne saivat Rolls Royce 1924 Pattern ja 1929 Pattern nimet. Rolls Royce panssariautoja käytettiin vielä vuonna 1940 ainakin Egyptissä.]


RNAS joukkojen panssariautokomppanioiden käyttöön valmistettiin konekivääritornilla varustettuja, kokonaan panssaroituja Rolls Royce ajoneuvoja. Panssariautot modernisoitiin vuosina 1920 ja 1924. Ne saivat Rolls Royce 1924 Pattern ja 1929 Pattern nimet. Rolls Royce panssariautoja käytettiin vielä vuonna 1940 ainakin Egyptissä.





RNAS perusti kuusi kahdellatoista Rolls Royce panssariautolla toimivaa komppaniaa. Yksi niistä toimi Ranskassa ja yksi Pohjos-Afrikassa. Komppanioista kaksi lähetettiin vuoden 1915 huhtikuussa Gallipolin taisteluun Ottomanien keisarikuntaa vastaan. RNAS alaiset panssariautokomppaniat purettiin vuoden 1915 elokuussa ja niiden kalusto luovutettiin Ison-Britannian maavoimien kevyiden moottoroitujen patterien käyttöön (Light Armoured Motor Batteries of the Machine Gun Corps).


Panssariautojen käyttö oli ensimmäisen maailmansodan alussa tehokasta. Yhden liikkuvan auton teho vastasi kiväärikomppanian tulivoimaa. Panssariautot osoittivat tehonsa erityisesti vetäytyvien joukkojen tukemisessa vuonna 1914 Antwerpenista Yseriin. Sodan muuttuessa länsirintamalla taisteluhautoihin sidotuksi taisteluksi panssariautojen käyttö vaikeutui oleellisesti. Edellisen seurauksena yksi panssariautokomppanioista lähetettiin Ranskasta Egyptiin. Arabian Lawrence käytti yhdeksästä Rolls Royce panssariautosta muodostettua komppaniaa taistelussa turkkilaisia vastaan.




[image: Iso-Britannia käytti ensimmäisessä maailmansodassa myös tämän kuvan esittämiä konekiväärillä aseistettuja Autocar panssariautoja. Nämä panssariautot olivat osa Canadian Auto-mobile Machine Gun Brigaden kalustoa. Kanada oli osa Ison-Britannian kuningaskuntaa vuosina 17631931.]


Iso-Britannia käytti ensimmäisessä maailmansodassa myös tämän kuvan esittämiä konekiväärillä aseistettuja Autocar panssariautoja. Nämä panssariautot olivat osa Canadian Auto-mobile Machine Gun Brigaden kalustoa. Kanada oli osa Ison-Britannian kuningaskuntaa vuosina 17631931.





Ennen tankkien käyttöönottoa Iso-Britannia käytti taistelutehtävissä panssarilevyillä suojattuja, useilla konekivääreillä aseistettuja ajoneuvoja. Panssariautoilla varustettu Automobile Machine Gun Brigade No. 1 perustettiin 2.9.1914 Ottawassa Kanadassa. Aluksi prikaatin kalustona oli kahdeksan, kahdella Colt Model 1914 konekiväärillä aseistettua Autocar panssariautoa. Konekiväärit vaihdettiin myöhemmin Vickersin valmistamiin. Panssariautojen valmistajana oli Pensylvaniassa Ardmoren kaupungissa sijainnut Autocar tehdas. Prikaatin kalustoon kuului myös kuusi aseistamatonta johto- ja haavoittuneiden evakuointiajoneuvoa.


Vuonna 1918 Ison-Britannian armeijan käytössä oli kaksi Motor Machine Gun Prikaatia. Prikaatin kokoonpanossa oli viisi konekivääripatteria, polkupyöräpataljoona, kuorma-autoihin asennettu kranaatinheitinosasto sekä viesti- ja lääkintähuollon osat. Yhden konekivääripatterin käytössä oli kahdeksan Autocar panssariautoa. Automobile Machine Gun Brigade oli Ison-Britannian armeijan ensimmäinen kokonaan moottoroitu yksikkö.


Panssariautojen menestyksellisen käytön seurauksena tsaari Nikolai II pyysi vuoden 1915 alussa Belgian kuninkaalta Minerva panssariautoilla varustettua osastoa Venäjän armeijan käyttöön. Pyydetty osasto muodostettiin vapaaehtoisista sotilaista. Myös Iso-Britannia lähetti Venäjän armeijan käyttöön British Armoured Car Expeditionary Force (ACEF) nimisen pienen panssariauto-osaston. Belgian noin 330 vapaaehtoisen muodostama osasto saapui Arkangeliin vuoden 1915 lokakuussa.


Seuraavassa on muutamia kuvia ranskalaisista panssariautoista ensimmäisen maailmansodan alusta.




[image: Panssaroitu De Dion Bouton on vuodelta 1914.]


Panssaroitu De Dion Bouton on vuodelta 1914.







[image: De Dion Bouton vuoden 1914 panssariauto on varustettu aseistetulla pyörivällä tornilla.]


De Dion Bouton vuoden 1914 panssariauto on varustettu aseistetulla pyörivällä tornilla.







[image: Tässä on panssaroitu konekivääritornilla aseistettu Peugeot vuodelta 1914.]


Tässä on panssaroitu konekivääritornilla aseistettu Peugeot vuodelta 1914.







[image: Tämä on panssaroitu Renault vuodelta 1914.]


Tämä on panssaroitu Renault vuodelta 1914.







[image: Renault panssariautot aseistettiin monien muiden panssariautojen tapaan teräksisellä asekilvellä suojatulla konekiväärillä.]


Renault panssariautot aseistettiin monien muiden panssariautojen tapaan teräksisellä asekilvellä suojatulla konekiväärillä.





Saksassa valmistettiin tähystyspallojen ja ilmalaivojen torjuntaan tarkoitettuja tykillä varustettuja ilmatorjuntaajoneuvoja (Ballon Abwehr Kanonen, BAK) aivan 1900-luvun alusta alkaen. Ajoneuvojen alustoina käytettiin kuorma-autoja, joiden lavoille asennettiin 65 - 105 millimetrin tykkejä. Vastaavia ilmatorjuntaan tarkoitettuja ajoneuvoja valmistettiin myös Italiassa sekä ensimmäisen maailmansodan alettua Ranskassa, Isossa-Britanniassa ja Venäjällä.




[image: Tämä ilmatorjuntaan tarkoitettu, tykillä aseistettu Erhardt kuorma-auto on vuodelta 1906.]


Tämä ilmatorjuntaan tarkoitettu, tykillä aseistettu Erhardt kuorma-auto on vuodelta 1906.







[image: Krupp tehdas esitteli ilmatorjuntaan tarkoitetun, tykillä aseistetun ajoneuvonsa vuonna 1909. Tämä kuva on vuodelta 1910.]


Krupp tehdas esitteli ilmatorjuntaan tarkoitetun, tykillä aseistetun ajoneuvonsa vuonna 1909. Tämä kuva on vuodelta 1910.





Saksa havaitsi aivan ensimmäisen maailmansodan alussa panssariautojen käyttömahdollisuudet liikkuvina asealustoina. Ehrhardt, Daimler ja Büssing valmistivat vuonna 1915 Saksan armeijan tilaamat panssariautojen prototyypit kuorma-autojen alustoille. Kuorma-auton alustasta johtuen saksalaisista panssariautoista tuli painavia ja niiden maastoliikkuvuus ei täyttänyt armeijan asettamia vaatimuksia. Ajoneuvojen panssarisuoja oli suurimmillaan yhdeksän millimetriä. Aseistuksena oli kolme konekivääriä ja miehistönä oli 8-9 henkilöä. Länsirintaman taistelujen pysähtyessä taisteluhautoihin kömpelöt saksalaiset panssariautot siirrettiin itärintamalle. Kolmen protopanssariajoneuvon lisäksi Ehrhardt valmisti itärintaman joukoille vielä 20 Panzerkampfwagen Ehrhard 1917 panssariautoa. Itärintamalta panssariautot siirrettiin Saksan poliisin käyttöön. Vuonna 1919 Ehrhardt valmisti vielä 20 uutta Ehrhardt E-V/4 panssariautoa poliisin käyttöön.




[image: Tämä Ehrhardt panssariauto on vuodelta 1915. Ehrhardt E-V/4 painaa 7,12-7,75 tonnia ja sen aseistuksena on kolme konekivääriä.]


Tämä Ehrhardt panssariauto on vuodelta 1915. Ehrhardt E-V/4 painaa 7,12-7,75 tonnia ja sen aseistuksena on kolme konekivääriä.







[image: Tämä Büssing A5P on vuodelta 1916. Ajoneuvon kymmenen henkilön miehistöstä kuusi tarvittiin kolmen konekiväärin käyttäjiksi. Büssing A5P painaa 10,3 tonnia. Panssarin vahvuus on 3-9 millimetriä.]


Tämä Büssing A5P on vuodelta 1916. Ajoneuvon kymmenen henkilön miehistöstä kuusi tarvittiin kolmen konekiväärin käyttäjiksi. Büssing A5P painaa 10,3 tonnia. Panssarin vahvuus on 3-9 millimetriä.












TANKKI ENSIMMÄISESSÄ MAAILMANSODASSA


Ensimmäiset tankin prototyypit syntyvät vuoden 1915 toisella vuosipuoliskolla


Seuraavassa taulukossa on esitetty tankin kehitys Ranskassa ja Isossa-Britanniassa vuoden 1915 toukokuusta vuoden 1915 loppuun asti. Yhdysvallat myöhästyi ensimmäisen maailmansodan tankin kehittämisestä.





	Aika

	Ranska

	Aika

	Iso-Britannia





	toukokuu 1915

	Schneider päätti ostaa 75 ja 45 hevosvoiman moottoreilla olevat Holt telatraktorit uuden panssariajoneuvon liikkuvuuskokeita varten.

	7.5.1915

	12 tilatun pedrail tela-alustan määrä pudotettiin kahteen. Vuoden 1915 kesäkuussa luovuttiin myös Big Wheeler ajoneuvojen jatkokehitystyöstä. Pedrail ajoneuvojen jatkokehityksestä luovuttiin 2.7.1915.





	kesäkuu 1915

	Holt telatraktoreiden kenttäkokeet Schnei- derin Creusotin tehtaalla. Sotaministeriö vakuuttui Holt telatraktoreiden hyvästä maastoliikkuvuudesta ja päätti asentaa Bre- ton-Pretot piikkilankaleikkurit kymmeneen Holt telatraktoriin. Tilauksen mukaiset toi- mitukset tapahtuisivat vuoden 1916 helmi- kuussa.

	15.6.1915

	Everstiluutnantti Ernest Swinton laati 15.6. 1915 Ison-Britannian ensimmäiset tankin käyttäjän vaatimukset. Tankin aseistuksena oli kevyt tykki ja kaksi konekivääriä. Panssarikorin tuli antaa suoja panssaria läpäiseviltä luodeilta. Tankin nopeuden tuli olla neljä kilometriä tunnissa. Miehistössä olisi 10 miestä. Sen tuli kyetä ylittämään 1,5 metrin (5 jalan) levyinen kaivanto ja kiivetä 1,5 metrin (5 jalan) korkuisen kumpareen yli.





	

	

	30.6.1915

	Greeping Grid traktori ja Killen-Strait kolmitelainen piikkilangan raivaustraktori testattiin Wormwood Scrubsissa. Killen-Strait traktorin panssarikorinen versio esiteltiin kaksi viikkoa myöhemmin. Nämä hylättiin kuitenkin tankin jatkokehityksestä.





	22.7.- 7.8.1915

	Breton-Pretot pikkilangan katkaisulaitteen viiden tonnin Bajac maataloustraktoriin si- joitetun mallin kenttäkokeet. Ei riittäviä maastoliikkuvuus ominaisuuksia. Ranskan armeija tilasi 10 Breton-Pretot ajoneuvoa koekäyttöä varten. Breton esitti katkaisulait- teen sijoittamista kymmenen pyöräiseen yh- dysvaltalaiseen Jeffrey neliveto traktoriin. Yhtä Jeffrey alustaista ajoneuvo kokeiltiin vuoden 1915 elo- syyskuussa. Traktoreita ei haluttu kuitenkaan ottaa pois tykinvetäjä tehtävästä.

	29.7.1915

	Foster's tehtaalta tilattiin 29.7.1915 pitkä telaisella Bullock telalla oleva panssarikorinen Little Willyksi nimetty tela-ajoneuvo (Tritton-Wilson/No 1 Lincoln Machine). Moottorina oli Daimlerin kuusi sylinterinen 105 hevosvoiman moottori. Tela-ajoneuvon takana oli ohjausta avustavat takapyörät. Puinen näköisversio esiteltiin 26.8.1915.





	1915

	Renault Modele 1915 panssariauton kokeilut eteen ja taakse sijoitetulla piikkilangan raivaimella. Ei riittävää maastoliikkuvuutta. Huomattiin että erillistä piikkilangan raivausajoneuvoa ei tarvita. Sama tehtävä voidaan hoitaa panssaroiduilla ja aseistetuilla tela-ajoneuvoilla.

	

	





	
kesä-syksy 1915

	Sotaministeriö tilasi Schneider tehtaalta Holt telatraktorin muutostyön panssaroiduksi ja aseistetuksi traktoriksi (tracteur arme et blin- de)

	26.8.1915

	Landships Comitteen toimeksiannosta Walter Wilson ja William Tritton suunnittelivat kesällä 1915 Big Willy/Mother /Mark I tankin Little Willy tankin prototyypin pohjalta. Sotavirasto (War Office) hyväksyi 26.8.1915 Trittonin ja Wilsonin suunnitelman uudesta tankkiversiosta. Tritton oli Fosters and Sons tehtaan suunnittelija ja luutnantti Wilson oli Ison-Britannian RNAS (Royal Navy Air Service) panssariauto-osaston luutnantti.





	loppu vuosi 1915

	Eversti Estienne tutustui Holt telatraktorei- den käyttöön Ison-Britannian armeijan tyk- kien vetäjinä. Estienne lähetti kolme esitystä Ranskan armeijan pääesikuntaa ja viimein suoraan armeijan ylipäällikölle kenraali Joseph Joffrelle panssaroitujen ja aseistettu- jen telatraktoreiden käytöstä jalkaväen tukiajoneuvoina.

	6.9.1915

	Ajokelpoinen Little Willy prototyyppi esiteltiin 6.9.1915. ja testattiin 19.9.1915 Foster's tehtaan alueella. Bullock telat eivät olleet riittävän luotettavat, joten uudet teräksestä prässätyt telakengät otettiin käyttöön 21.9.1915. Uudistetulla Tritton-Wilsson telakoneistolla varustettu Little Willy esiteltiin 22.10.1915.





	

	

	25.9.1915

	Trittonin ja Wilssonin uuden Big Willy tankin puinen malli valmistui 25.9.1915. Mallista alettiin valmistaa ajokuntoista tankkia.





	marraskuu 1915

	Boiraultin ajoneuvon parannetun version valmistuminen. Kenttäkokeet vuoden 1915 joulukuussa. Hylättiin hitauden ja huonojen ajo-ominaisuuksien takia.

	

	





	9.12.1915

	Schneider tehtaan valmistaman panssaroidun Holt telatraktorin käytettävyyden esittely Souainin harjoitusalueella tykistö- ja konekiväärijoukkojen upseereille. Piikkilangan katkaisulaitteen tilalle tela-ajoneuvoon oli asennettu konekivääri. Esittelyyn osallistui myös kenraali Philippe Petain. Ajoneuvon maastoliikkuvuus katsottiin vielä riittämättömäksi ja lyhyt telakoneisto ei mahdollistanut riittävän leveän kaivannon ylittämistä.

	

	





	12.12. 1915

	Armeijan ylipäällikön marsalkka Joffren esikuntapäällikkö kenraali Maurice Janin tapasi eversti Estiennen panssaroidun telaajoneuvon kehittämisesitysten jatkoselvitystä varten. Janin johti armeijan teknisten välineiden kehittämistä. Estienne esitti näkemyksensä panssaroidun ja aseistetun telaajoneuvon teknisistä käyttäjän vaatimuksista. Tankin paino oli 12 tonnia, pituus 4, leveys 2,6 ja korkeus 1,6 metriä. Sen pääaseena oli 37 mm tykki ja apuaseina kaksi konekivääriä. Moottorin teho oli 75 hevosvoimaa. Tankin miehistönä oli kolme henkilöä. Janin näki esitetyn ajoneuvon suuret mahdollisuudet ja käski Estiennen selvittää Cuirasses Terrestres ajoneuvojen mahdolliset valmistajat.

	

	







Everstiluutnantti Ernest Swinton laati 15.6.1915 Ison-Britannian ensimmäiset tankin käyttäjän vaatimukset. Tankin aseistuksena oli kevyt tykki ja kaksi konekivääriä. Panssarikorin tuli antaa suoja panssaria läpäiseviltä luodeilta. Tankin nopeuden tuli olla neljä kilometriä tunnissa. Miehistössä olisi 10 miestä. Sen tuli kyetä ylittämään 1,5 metrin (5 jalan) levyinen kaivanto ja kiivetä 1,5 metrin (5 jalan) korkuisen kumpareen yli. Messrs. Foster's tehtaalta tilattiin 29.7.1915 pitkätelaisella Bullock telalla oleva, panssarikorinen Little Willyksi nimetty tela-ajoneuvo (Tritton-Wilson/No 1 Lincoln Machine). Mr. Tritton ja luutnantti W.G. Wilsson vastasivat Little Willyn suunnittelusta. Puinen näköisversio esiteltiin 26.8.1915. Moottorina oli Daimlerin kuusi sylinterinen, 105 hevosvoiman moottori. Telakoneistona oli pidennetty Bullock tela. Voimansiirto ja vaihteisto olivat samat, joita käytettiin aiemmin tilatuissa Foster’s tehtaan valmistamissa, tykistölle tilatuissa traktoreissa. Little Willyn panssarirungon päälle asennettiin kokeiluja varten kiinteä torni. Ajoneuvon takana oli ohjausta avustavat takapyörät. Little Willy painoi torneineen noin 18 tonnia. Little Willyn korkeus tornin yläosaan oli 3,54 metriä (10 jalkaa 2 tuumaa) ja se kykeni ylittämään vain 1,22 metriä (neljä jalkaa) leveän kaivannon. Little Willyn huippunopeus oli 3,2 kilometriä tunnissa (kaksi mailia tunnissa). Aseistuksena oli 40 millimetrin automaatti tykki, yksi .303 kaliperin Maxim sekä useita Lewis tai Hotchkiss konekivääreitä. Tykkiin oli 800 laukausta. Konekivääreillä oli tarkoitus ampua panssarirunkoon eripuolille tehdyistä ampuma-aukoista.

[image: Vasemmanpuoleisen kuvan Lincoln Machine No 1 (Little Willyn prototyyppi) on kuvattu vuoden 1915 syyskuussa toteutetuissa kenttäkokeissa. Suojapeitteellä peitetyn rungon päällä on kiinteä torni. Little Willy telakoneistona oli pitkä telainen Bullock tela. Voimanlähteenä oli 105 hevosvoiman Daimler moottori. Takana olevat pyörät oli tarkoitettu vaunun kääntämisen parantajiksi. Oikeanpuoleinen kuva on vuoden 1915 joulukuulta.]


Vasemmanpuoleisen kuvan Lincoln Machine No 1 (Little Willyn prototyyppi) on kuvattu vuoden 1915 syyskuussa toteutetuissa kenttäkokeissa. Suojapeitteellä peitetyn rungon päällä on kiinteä torni. Little Willy telakoneistona oli pitkä telainen Bullock tela. Voimanlähteenä oli 105 hevosvoiman Daimler moottori. Takana olevat pyörät oli tarkoitettu vaunun kääntämisen parantajiksi. Oikeanpuoleinen kuva on vuoden 1915 joulukuulta.





Tritton oli Fosters and Sons tehtaan suunnittelija ja luutnantti Wilson oli Ison-Britannian RNAS (Royal Navy Air Secice) panssariauto-osaston luutnantti. RNAS oli Ison-Britannian merivoimien lentojoukko lähes ensimmäisen maailmansodan loppuun asti, jolloin se liitettiin Ison-Britannian ilmavoimien osaksi. RNAS joukolla oli viisi panssariautoilla varustettua osastoa (squadron), joiden tehtävänä oli RNAS:n tarvitsema tiedustelu ja tehtävissä pudotettujen lentäjien pelastaminen. RNAS panssariauto-osasto liitettiin myöhemmin viidestätoista panssariauto-osastosta muodostetun Royal Navy Armoured Car Divisionin osaksi. Mr. Tritton, luutnantti Wilsson ja Albert Stern tarkastivat 26.8.1915 Tritton Machinen/Little Willyn täysikokoisen puumallin. Ajokelpoinen Little Willy prototyyppi esiteltiin 6.9.1915 Foster's tehtaan alueella. Ensimmäiset esteiden ylityskokeet tehtiin 19.9.1915 Lincolnin ulkopuolella sijainneella mäkialueella. Mr. Eyncourt, Mr E. Moir, eversti Swinton, majuri Hetherington ja Albert G. Stern seurasivat Little Willyn kenttäkoetta. E. Moir oli määrätty samaan aikaan perustetun Inventions Department of the Ministry of Munitionin päälliköksi. Bullock telat eivät olleet riittävän luotettavat, joten uudet teräksestä prässätyt telakengät otettiin käyttöön 21.9.1915. Uudet telakengät asennettiin ensimmäiseen Little Willy tankkiin vasta 22.10.1915.


Landships Comitteen toimeksiannosta Walter Wilsson ja William Tritton aloittivat jo vuoden 1915 elokuun alusta alkaen Big Willy/Mother /Mark I tankin suunnittelun Little Willy tankin prototyypin pohjalta. Uuden parannetun tankin tuli kyetä ylittämään 1,5 metriä (viisi jalkaa) leveät kaivannot ja 1,37 metriä (neljä jalkaa kuusi tuumaa) korkeat piikkilankaesteet. Big Willy /Mother tankin puumalli valmistui 25.9.1915. Mother tankin ensimmäiset ajokokeet ja tankin sivutorneihin asennettujen 57 millimetrin tykkien koeammunta tehtiin 3.12.1915 alkaen Lincolnissa. Mother tankkiin parhaiten soveltuvan konekiväärin löytämiseksi kenttäkokeet tehtiin Lewis, Hotchkiss, Madsen ja Vickers konekivääreillä. Hotchkiss osoittautui niistä parhaaksi.


Lincolnin lähiympäristö ei soveltunut Mother tankin tykkien ammuntaa vaativiin kenttäkokeisiin. Uudeksi koealueeksi valittiin Lontoon pohjoispuolella sijainnut Hatfield. Ensimmäinen Mother tankin liikkuva prototyyppi esiteltiin 12.1.1916. Ensimmäinen täysin viimeistelty Mother tankki valmistui 26.1.1916 ja se siirrettiin junalla uudelle Hatfieldin koealueelle. RNAS Squadron 20 osasto siirtyi majuri Hetherintonin johdolla jo aiemmin Hatfieldin koealueelle. Osasto valmisti kenttäkokeissa tarvittavat saksalaisten taisteluhautoja ja esteitä vastaavat rakenteet 29.1.1916 toteutettavaa laajempaa tankin esittelyä varten.

[image: Huomaa tankin kulmikas rakenne ja sivutorneihin sijoitetut pitkäputkiset 57 mm tykit. Tankin takana käytettiin Little Willystä tuttuja kääntymistä helpottavia takapyöriä.]


Huomaa tankin kulmikas rakenne ja sivutorneihin sijoitetut pitkäputkiset 57 mm tykit. Tankin takana käytettiin Little Willystä tuttuja kääntymistä helpottavia takapyöriä.





Estienne teki vuoden 1915 syksyllä useita esityksiä Ranskan sotavoimien pääesikunnalle ja ylipäällikö, marsalkka Joseph Joffrelle tela-alustaisen taisteluajoneuvon valmistamisesta. Esitykset eivät tuottaneet kuitenkaan vielä tulosta. Estienne lähetti 1.12.1915 uuden esityksen suoraan marsalkka Joffrelle. Nyt hän esitti, että Ranska käynnistäisi Ison-Britannian tavoin hankkeen tykillä varustetun, teloilla liikkuvan panssariajoneuvon kehittämisestä. Tela-alustaisia panssariajoneuvoja tulisi olla niin paljon, että niiden tukemana kyettäisiin tekemään 20 000 jalkaväkisotilaan läpimurto koko saksalaisten puolustuslinjojen läpi. Panssariajoneuvojen tulisi kyetä kuljettamaan sotilaita, sotavarustusta ja hyökkäyksessä tarvittavaa täydennysmateriaalia ranskalaisten joukkojen hyökkäyksen lähtöalueelta noin 40 kilometrin matkan saksalaisten puolustuslinjojen läpi miehittämättömälle alueelle asti. Nyt esitys tuotti tulosta. Estienne kutsuttiin 12.12.1915 selvittämään ajatustaan marsalkka Joffren esikuntapäällikölle kenraali Jules Janinille.

[image: Vasemmanpuoleisesa kuvassa on Estiennen panssariajoneuvon rakennepiirros 11.12.1915. Oikeanpuoleisessa kuvassa on Schneider CA1 tulevan alustan Holt telatraktorin kenttäkokeet 21.2.1916. Huomaa eteen asennettu puskulevy. Tässä kenttäkokeessa esiteltiin telatraktorin kaivannon ylityskykyä.]


Vasemmanpuoleisesa kuvassa on Estiennen panssariajoneuvon rakennepiirros 11.12.1915. Oikeanpuoleisessa kuvassa on Schneider CA1 tulevan alustan Holt telatraktorin kenttäkokeet 21.2.1916. Huomaa eteen asennettu puskulevy. Tässä kenttäkokeessa esiteltiin telatraktorin kaivannon ylityskykyä.





Schneider oli kehittänyt panssaroitua piikkilangan raivaaja-ajoneuvoa vuoden 1915 toukokuusta alkaen. Petain ja Estienne näkivät Schneider CA tankin prototyypin kenttäkokeen vuoden 1915 joulukuun alussa. Käynti sotajoukkojen pääesikunnassa johti 20.12.1915 Schneider CA tankin jatkokehityslupaan. Estienne esitti myös Louis Renaultille tankin kehittämistä, mutta se ei johtanut vielä jatkotoimenpiteisiin. Estienne selvitti telaalustaisen panssariajoneuvon valmistamissuunnitelmia vielä 18.1.1916 marsalkka Joffrelle ja sai kehitystyölle tarvitsemansa tuen. Muita ranskalaisia panssaroidun ajoneuvon kehitysidean alkuunpanijoita olivat ainakin parlamentin jäsen Jean-Louis Breton ja eversti Emile Rimailho. Rimailho osallistui muun muassa 75 mm kenttätykin ja Saint Chamond tankin kehittämiseen.


Runsas sata vuotta sitten vuonna 1915 luotiin vielä tänä päivänäkin taistelukentän valtiaan, tankin kehitystyön lähtökohdat. Tankin keskeiset suunnitteluperiaatteet olivat tulivoima, liike ja suoja. Ensimmäisessä maailmansodassa tankilla tuli kyetä tuhoamaan taisteluhautoihin sijoitetut konekivääripesäkkeet ja suora-ammuntatykkiasemat. Tankin liikkeeksi riitti taisteluhautojen ja niitä suojaavien piikkilankaesteiden läpäisy jalkaväen nopeudella. Tankin tuli antaa suoja konekivääritulelta. Uusi taisteluväline, tankki, tuli taistelukentälle vuonna 1916.


Ison-Britannian ensimmäisen tankkijoukon organisointi vuonna 1916


Everstiluutnantti Swinton nimettiin vuoden 1916 maaliskuussa ensimmäiseksi tankkijoukon komentajaksi. Tankit sijoitettiin jo käytössä olleen Motor Machine-Gun Corpsin osaksi. Tankeista muodostettiin edellä mainitun joukon Heavy Branch osasto. Myöhemmin tankkijoukkojen määrän kasvaessa, siitä ryhdyttiin käyttämään Tank Corps nimeä. Ison-Britannian ensimmäisenä tavoitteena oli perustaa 15 tankkikomppaniaa. Aluksi kussakin komppaniassa oli kaksi kuudesta tankista muodostettua osastoa. Komppanian vahvuus oli 15 upseeria ja 106 miestä ja myöhemmin 28 upseeria ja 255 miestä. Varsin nopeasti tankkikomppanian tankkien kokonaismäärä kasvoi 25:een. Ensimmäisten tankkien koulutus tapahtui Bisleyn leirialueella. Leirialueen johtajana oli everstiluutnantti Bradley. Tankkien koulutus tapahtui vuoden 1916 maaliskuusta saman vuoden kesäkuun puoleen väliin asti Bisleyn leirialueella. Tykkikoulutus tapahtui Naval Gunnery Schoolissa Whale Islandissa. Bisleyn jälkeen tankkien harjoitukset siirrettiin Thetfordin harjoitusalueelle Norfolkiin. Uudelle harjoitusalueelle rakennettiin länsirintamalla saksalaisten käyttämien taisteluhautojen ja esteiden kopiot. Näin harjoittelu voitiin toteuttaa olosuhteissa, jonne tankit pian joutuisivat. Vuoden 1916 kesäkuussa koulutuksessa oli kaksi tankkikomppaniaa. Kummankin komppanian käytössä oli kuusi tankkia. Koulutus jatkui elokuun puoleen väliin asti. Tämän jälkeen C ja D komppaniat siirrettiin 13.8.-30.8.1916 välisenä aikana Ranskaan.


Ensimmäiset kolmetoista C komppanian tankkia laivattiin miehistöineen 13.8.1916 Thetfordista Ranskaan. Loput kaksitoista C komppanian tankkia laivattiin 22.8.1916 Ranskaan. Puolet D komppanian tankeista laivattiin 25.8.1916 ja loput D komppanian tankit laivattiin 30.8.1916 Thetfordista Ranskaan. Ranskaan laivatut tankit kuljetettiin Abbevillen lähelle Yvrenchen harjoitusalueelle. Everstiluutnantti Brough siirtyi 3.8.1916 Ranskaan valmistelemaan tankkien vastaanottoa ja hän perusti tankkien koulutuskeskuksen Yvrenchiin Abbevillen lähelle. Tankkien harjoitusolosuhteet saatiin valmiiksi 4.9.1916 ja everstiksi ylennetty Brough palasi Isoon- Britanniaan.


Everstiluutnantti Bradley määrättiin Ranskassa toimineen tankkikoulutuskeskuksen komentajaksi. Brittijoukkojen Ranskan johtoesikunta (G.H.Q) teki samaan aikaan päätöksen C ja D komppanioiden suuntaamisesta 15.9.1916 hyökkäykseen Flers Courcelettessa Sommen taistelun osana. Tankkikomppaniat siirrettiin rautateitse 7.9.-9.9.1916 välisenä aikana rintaman taakse Bray-sur-Sommen kylän lähelle. Heavy Section perusti esikunnan Loopin alueelle. Ensimmäiset 49 tankkia suunnattiin 15.9.1916 taisteluun brittijoukkoja Ranskassa komentaneen kenraali Douglas Haigin käskystä. Tankin suunnittelusta vastanneet halusivat odottaa suuremman tankkimäärän käyttöön saantia. Tankin suunnittelijoiden mielipiteenä oli massiivisempi tankkien käyttö ensimmäisessä hyökkäyksessä. Tankkien yllätysmomentti menetettäisiin ensimmäisen hyökkäyksen jälkeen, koska tankkien käytön salaisuus tulisi samalla julki. Myös ranskalaiset kenraalit olisivat halunneet ensimmäisen tankkihyökkäyksen viivästyttämistä, kunnes ranskalaisilla olisi käytössään omat tankit. Everstiluutnantti Swinton nimettiin vuoden 1916 maaliskuussa ensimmäiseksi tankkijoukon komentajaksi. Tankit sijoitettiin Motor Machine-Gun Corpsin osaksi Heavy Branch osastona. Myöhemmin tankkijoukosta käytettiin Tank Corps nimeä. Everstiluutnantti Swinton siirtyi vuoden 1916 lokakuussa Committee of Imperial Defence tehtäviin. Eversti Elles määrättiin uudeksi länsirintamalla toimivien Tank Corpsin osien komentajaksi. Kenraali Anley johti tankkitoimintaa Isossa-Britanniassa. Anley perusti tankkien harjoituskeskuksen Wooliin.


Ranskan tankkijoukkojen perustaminen


Estienne esitti Ranskan ylimmälle sodan johdolle 12.12.1915 panssarijoukon perustamisen. Panssarijoukkojen perustamisesityksen yhteydessä Estienne esitti myös joukkojen käyttämän tankin tekniset vaatimukset. Tankin paino oli 12 tonnia ja panssarin paksuuden 15-20 millimetriä. Tankin pituus oli 4, leveys 2,6 ja korkeus 1,6 metriä. Moottorin tehoksi esitettiin 80 hevosvoimaa. Tankin huippunopeus tuli olla yhdeksän ja marssinopeus kolme kilometriä tunnissa. Kaivannon ylityskyky oli kaksi metriä. Tankin tuli kyetä vetämään seitsemän tonnin painoista rekeä, jossa voitiin kuljettaa 20 aseistettua ja täysissä varusteissa olevaa sotilasta.


Tankin aseistuksena oli kaksi konekivääriä ja 37 mm tykki. Tykin tuli kyetä läpäisemään vihollisen panssariesteet ja tuhomaan konekivääripesäkkeet. Tankin miehistön enimmäismäärä olisi neljä. Estienne ja Ferrus matkustivat nämä tankin vaatimukset mukanaan Louis Renaultin tehtaalle Bolougne-Billiancourtiin ja yrittivät vakuuttaa autonvalmistajan uuden taisteluvälineen valmistuksen tärkeydestä. Ranskan tankkijoukkojen koeja koulutusalue perustettiin vuoden 1916 heinäkuussa Marly-le-Roihin. Tankkivarikko perustettiin Cerlottesiin. Tankkien kehitys ja tuotanto, koe- ja harjoitusalueet sekä tankkijoukkojen kehittäminen toimivat ampumatarvikeministeriön (Ministry of Munitions) johdossa.




[image: Tankin edessä näkyvä pystypalkki on piikkilankaesteiden raivaamiseen kehitetty laite. Schneider CA1 ajajan paikka on tankin edessä oikealla. Kuvassa ajajan luukku on auki. Aivan yläetuviistopanssarin etuosassa näkyy rungon eteen sijoitetun moottorin jäähdyttimen tuuletusritilät. Huomaa myös tankin pitkähkö etuylitys, joka helposti aiheutti tankin kiinnijuuttumisen.]


Tankin edessä näkyvä pystypalkki on piikkilankaesteiden raivaamiseen kehitetty laite. Schneider CA1 ajajan paikka on tankin edessä oikealla. Kuvassa ajajan luukku on auki. Aivan yläetuviistopanssarin etuosassa näkyy rungon eteen sijoitetun moottorin jäähdyttimen tuuletusritilät. Huomaa myös tankin pitkähkö etuylitys, joka helposti aiheutti tankin kiinnijuuttumisen.





Mark I tankit otettiin palveluskäyttöön vuoden 1916 elokuussa ja vietiin Ranskan tekemästä esityksestä huolimatta ensimmäiseen taisteluun 15.9.1916 Flers-Courlettessa Sommessa tehdyn hyökkäyksen osana. Ensimmäinen tankkien tukema hyökkäys loi uskoa tankin kykyyn puolustuslinjojen murtajana. Tankin kehitystä Ranskassa haluttiin edistää ja Estienne nimitettiin 30.9.1916 Ranskan panssarijoukkojen, erikoistykistöjoukkojen (Commandant de l'Artillerie d'Assaut aux Armees) komentajaksi. Samalla Estienne määrättiin ampumatarvikeministeriön tankkiasioiden johtajaksi. Estienne aloitti Ranskan panssarijoukkojen kokoamisen henkilöstön, tarvittavan sotavarustuksen ja harjoitusalueiden käyttöönotolla. Vuoden 1916 lokakuussa perustettiin armeijan johtoon kuuluva Champlieun tankkikoulutuskeskus. Tankkikoulutuskeskus otti 1.12.1916 ensimmäiset kuusitoista Schneider CA1 tankkia vastaan.


Panssarijoukkojen perustamisesityksen perusteella aiemmin 7.12.1915 tehtyä tankkitilausta tarkennettiin 31.1. 1916 yhteensä 400:n Schneider CA1 tankin esitilauksella Schneider & Companyltä. Varsinainen uudistettu tilaus tehtiin 25.2.1916. Pian sen jälkeen 8.4.1916 Ranskan armeija tilasi 400 Saint Chammond tankkia myös Saint Chamond tehtaalta. Schneider CA1 tankkien toimitukset alkoivat 8.9.1916 ja Saint Chammod tankkien 27.4.1917. SOMUA Schneider & Companyn tytäryhtiö valmisti tilatut 400 Schneider CA1 tankkia vuoden 1916 syyskuun ja vuoden 1918 elokuun välisenä aikana. Ne olivat laajassa taistelukäytössä vuoden 1917 huhtikuun alusta vuoden 1918 syyskuun loppuun.


Schneider CA1 tankin kehitys toteutettiin suurimmalta osalta tehtaan omana suunnitteluna. Estienne toimi enemmänkin tankin valmistuksen ja käyttöönoton edistäjänä. Vuoden 1916 tammikuussa Schneider CA1 tankin kehitystyön loppuun saattaminen käskettiin Armeijan autojoukkojen komentajalle (Army automobile service) kenraali Leon Augustin Jean Marie Mourretille. Tammikuussa tehtiin päätös Schneider CA1 tankin telakoneiston pidentämisestä. Aiemmin Schneider & Company oli pidentänyt viisi telapyöräisen telakoneiston seitsemän telapyöräiseksi (30 cm). Mourret tilasi kahdeksan pyöräiseksi pidennetyn telakoneiston. Telakoneiston pidennys tehtiin armeijan korjaamolla. Työ kesti kaksi viikkoa. Telakoneisto piteni jälleen 30 senttimetriä ja muodostui nyt kolmesta jousitetusta alatelapyörästöstä. Muutokset testattiin 21.2.1916. Tankki ylitti 1,75 metrin levyisen kaivannon ja raivasi aukon piikkilankaesteisiin. Jostakin syystä Schneider otti tuotantoon kuitenkin aiemman lyhyemmällä telakoneistolla olevan mallin. Sotaministeriö teki 25.2.1916 salaisella asiakirjalla 400 Schneider CA1 (tracteurs à chenilles type Schneider et blindés) tankin tilauksen. Salaamissyistä tilatuista tankeista käytettiin nimeä tracteurs Estienne. Aiemmin joulukuussa tehty kymmenen tankin tilaus sisältyi nyt tilattuihin 400 tankkiin. Nopea kehitystyö ei johtanut parhaaseen mahdolliseen laatuun. Toisaalta tankkien käyttöönotolla oli kiire Ison-Britannian nopeammin edenneen tankin kehitystyön ja sotatoimien nopeaan päätökseen saamisen aiheuttamien vaatimusten perusteella. Schneider CA1 pääaseeksi valittiin lyhyt putkinen 75 mm haupitsi. Holtin telakoneisto oli lyhyt, jonka seurauksen tankin etuylityksestä tuli pitkähkö. Rakenne huononsi tankin liikkuvuutta taisteluhautojen, kaivantojen, ojien ja räjähdyskuoppien ylityksessä.


Iso-Britannia valmisti tankkeja aluksi nopeammin kuin Ranska. Vuoden 1916 elokuussa Ranska meni tankkien valmistusmäärässä Ison-Britannian ohi. Ison-Britannian tankkituotanto hidastui uusien tankkimallien tuotantoon oton takia. Ranskalla oli 16.4.1917 Nevillen hyökkäyksen aikana neljä kertaa enemmän tankkeja kuin Isolla-Britannialla. Ranskan ensimmäinen panssarihyökkäys Nevillessä epäonnistui ja Ranska menetti puolet käytössään olleista Schneider CA tankeista.




[image: Schneider CA1 suunniteltiin Ranskan jalkaväen panssaroiduksi, liikkuvaksi suora-ammuntatulitukiaseeksi. Tankin etuosaan kiinnitettiin Breton-Pretot piikkilangan raivausajoneuvon kehitystyössä valmistunut piikkilankaesteiden raivauslaite.]


Schneider CA1 suunniteltiin Ranskan jalkaväen panssaroiduksi, liikkuvaksi suora-ammuntatulitukiaseeksi. Tankin etuosaan kiinnitettiin Breton-Pretot piikkilangan raivausajoneuvon kehitystyössä valmistunut piikkilankaesteiden raivauslaite.





US Tank Corps ensimmäisessä maailmansodassa

[image: Yhdysvaltojen Ranskaan sijoitetun Tank Corps komentaja eversti Rockenbach toimi Meksikon sodassa Yhdysvaltojen ensimmäisen maailmansodan AEF joukkojen komentajan kenraali Pershingin alaisena. Rockenbach loi Yhdysvaltojen armeijan ensimmäisen moottoriajoneuvojen käyttöön perustuneen logistisen järjestelmän Yhdysvaltojen Meksikon sodan joukoille. Yhdysvallat käytti Meksikon sodassa vuosina 1916-1917 ratsuväen ja jalkaväen lisäksi myös panssariautoja, kuorma-autoja, lentokoneita sekä soolo- ja konekiväärisivuvaunuilla varustettuja moottoripyöriä.]


Yhdysvaltojen Ranskaan sijoitetun Tank Corps komentaja eversti Rockenbach toimi Meksikon sodassa Yhdysvaltojen ensimmäisen maailmansodan AEF joukkojen komentajan kenraali Pershingin alaisena. Rockenbach loi Yhdysvaltojen armeijan ensimmäisen moottoriajoneuvojen käyttöön perustuneen logistisen järjestelmän Yhdysvaltojen Meksikon sodan joukoille. Yhdysvallat käytti Meksikon sodassa vuosina 1916-1917 ratsuväen ja jalkaväen lisäksi myös panssariautoja, kuorma-autoja, lentokoneita sekä soolo- ja konekiväärisivuvaunuilla varustettuja moottoripyöriä.





[image: ]




[image: Vasemmanpuoleisen kuvan kenraali John J.Pershing toimi Yhdysvaltojen Ranskaan siirrettyjen American Expeditionary Forces (AEF) komentajana. Hän laittoi alulle Yhdysvaltojen tankkijoukkojen perustamisen. Oikeanpuoleisen kuvan ratsuväen eversti Samuel D. Rockenbach määrättiin eversti Elingenin jälkeen 22.12. 1917 Yhdysvaltojen Ranskaan sijoitetun Tank Coprsin komentajaksi.]


Vasemmanpuoleisen kuvan kenraali John J.Pershing toimi Yhdysvaltojen Ranskaan siirrettyjen American Expeditionary Forces (AEF) komentajana. Hän laittoi alulle Yhdysvaltojen tankkijoukkojen perustamisen. Oikeanpuoleisen kuvan ratsuväen eversti Samuel D. Rockenbach määrättiin eversti Elingenin jälkeen 22.12. 1917 Yhdysvaltojen Ranskaan sijoitetun Tank Coprsin komentajaksi.





Yhdysvaltojen armeija käytti 4.3.1916-7.2.1917 Meksikon sodassa (Mexican Expedition, Punitive Expedition, U.S. Army) Pancho Villaa vastaan tiedustelulentokoneita, panssariautoja, konekivääreillä aseistettuja moottoripyöriä sekä kuorma-autoja. Yhdysvalloilla ei ollut käytössään tankkeja. Yhdysvallat liittyi Saksan vastaiseen rintamaan 6.4.1917 julistettuaan sodan Saksaa vastaan. Amerikkalaisia joukkoja saapui 26.6.1917 Ranskaan. American Expeditionary Forces (AEF) komentaja, kenraali John J. Pershing saapui kesäkuussa vuonna 1917 Pariisiin ja hän perusti komitean tutkimaan tankkisodankäyntiä. Alkuselvitysten jälkeen Pershing perusti valiokunnan isobritannialaisten ja ranskalaisten tankkien arviointia varten. Valiokunta esitti 1.9.1917 raportissaan tankkien olevan merkittävässä roolissa tulevaisuuden sodankäynnissä. Samalla valiokunta esitti erillisen tankkiosaston perustamista yhdysvaltalaisten Eurooppaan sijoitettujen joukkojen osaksi.




[image: Eversiluutnantti LeRoy Eltingen toimi 28.6.1917 alkaen American Expeditionary Forces (AEF) johtoesikunnan G-3 operaatiosastossa (G-3 Operations Section of the General Staff).]


Eversiluutnantti LeRoy Eltingen toimi 28.6.1917 alkaen American Expeditionary Forces (AEF) johtoesikunnan G-3 operaatiosastossa (G-3 Operations Section of the General Staff).





Tankkiosasto olisi suoraan AEF joukkojen komentajan alaisena ja tankkiosaston johtajan tulisi raportoida tankkiosaston toiminnasta suoraan Pershingille. Valiokunta esitti tankkiosaston käyttöön vasta suunnitteluasteella olevan isobritannialaisen raskaan Mark VI tankin ja ranskalaisen kevyen Renault FT17 tankin. Pershing nimitti everstiluutnantti LeRoy Eltingen tankkiasioiden hoitajaksi. Valiokunnan selvityksiin pohjautuen Eltinge laati suunnitelman yhdysvaltalaisen Combat Tank Servicen perustamisen edellyttämistä toimenpiteistä ja tarvittavista resursseista. Neuvoteltuaan American Expeditionary Forces johdon kanssa Eltinge lähetti tankkijoukon perustamisesityksensä Yhdysvaltojen War Departmentille. Eltinge esitti tankkiosaston tarpeeksi 600 raskasta ja 1 200 kevyttä tankkia. Lisäksi hän esitti tankkiosaston täydennystarpeeksi joka kuukaudelle 15 prosenttia koko käytössä olevien tankkien määrästä. Combat Tank Servicen miesvahvuudeksi Eltinge esitti 14 827 miestä. Vahvuuteen kuului tankkiyksiköiden, korjaustoiminnan, kuljetusyksiköiden, varikkojen ja muiden tukitoimintojen henkilöstö.


Yhdysvalloilla ei ollut vuonna 1917 omaa tankkituotantoa muutamia yksittäisiä prototankkeja lukuun ottamatta. Yhdysvallat käynnisti oman tankkituotannon Renault FT17 lisenssivalmistukseen sekä Ison-Britannian ja Yhdysvaltojen yhteistyönä valmistettavaan Mark VIII/Liberty tankkiin pohjautuen. Omaa tuotantoa oli vain Ford 3-Ton tankette. Ennen ensimmäisen maailmansodan päättänyttä 11.11.1918 allekirjoitettua aselepoa Yhdysvallat ehti valmistaa vain muutamia yksittäisiä tankkeja. Vuoden 1918 sotatoimissa Yhdysvaltojen tankkijoukot käyttivät ranskalaisia Renault FT17 ja isobritannialaisia Mark V ja Mark V Star tankkeja. Yhdysvallat loi ensimmäisen maailmansodan aikana omat tankkijoukot ja oman tankkituotannon perustan, mutta hukkasi ne suurelta osin 1920-luvun alusta alkaen. Yhdysvallatkin luotti Kansainliiton rauhan ylläpitokykyyn.


Yhdysvaltojen Tank Corps perustaminen




[image: Kapteeni George S. Patton perusti Yhdysvaltojen tankkijoukkojen kevyiden tankkien koulutuskeskuksen Ranskaan Ranskassa saamansa Renault FT17 koulutuksen perusteella.]


Kapteeni George S. Patton perusti Yhdysvaltojen tankkijoukkojen kevyiden tankkien koulutuskeskuksen Ranskaan Ranskassa saamansa Renault FT17 koulutuksen perusteella.





Majurit Herbert W. Allen ja James A. Drain aloittivat Yhdysvaltojen War Departmentin käskyn perusteella vuoden 1917 lokakuun puolessa välissä tankkien suunnittelun, valmistuksen, huollon ja täydennyksen käsittävän suunnittelutyön. Samaan aikaan AEF joukkojen esikuntakomppanian päällikkönä toiminut kapteeni George S. Patton kuuli Yhdysvaltojen tankkijoukkojen perustamisesta. Patton kirjoitti esimiestensä suosituksesta kenraali Pershingille kirjeen, jossa hän korosti omaa sopivuuttaan uuden yksikön toimintaan. Patton oli Ranskan kielen taitoinen ja hän oli johtanut moottoroidun osaston hyökkäystä vuonna 1916 Pancho Villan joukkoja vastaan.


Kapteeni Patton saikin tehtäväkseen AEF joukkojen tankkikoulun perustamisen Ranskaan. Patton lähetettiin kaksi viikkoa kestävään tankkikoulutukseen Chamlieussa sijainneeseen French Light Tank Training Centeriin. Koulutukseen kuuluivat muun muassa tankki muodostelmat, taktiikka sekä tankkien ajaminen ja tankin aseiden käyttö. Koulutuksen jälkeen Patton tutustui vielä Renault tankkien tuotantoon Billancourtissa sijainneessa Renaultin tankkitehtaassa. Patton ja hänen apulaisenaan toiminut First Lieutenant Elgin Braine havaitsivat useita Renault tankkien kehityskohteita tankkikoulutuksensa ja tankkeihin tutustumisensa aikana. Kehityskohteita olivat muun muassa polttoainesäiliöiden muutokset ja asejalusta, johon voitiin kiinnittää tykki tai konekivääri. Patton ja Braine laativat saamansa koulutuksen perusteella raportin, jossa oli esitys tankkijoukon kokoonpanosta, koulutuksesta ja tarvittavasta logistiikasta.




[image: Tankkikoulutus jouduttiin aloittamaan Light Tank Schoolissa Ranskassa Langresissa ilman oikeita Renault FT17 tankkeja. Asekoulutus onnistui keinun jaloille asennetuissa puumalleissa.]


Tankkikoulutus jouduttiin aloittamaan Light Tank Schoolissa Ranskassa Langresissa ilman oikeita Renault FT17 tankkeja. Asekoulutus onnistui keinun jaloille asennetuissa puumalleissa.





Ratsuväen eversti Samuel D. Rockenbach määrättiin eversti Elingenin jälkeen 22.12.1917 Yhdysvaltojen Ranskaan sijoitetun Tank Corpsin komentajaksi. Rockenbach oli toiminut Meksikon sodassa Pershingin alaisena ja luonut Yhdysvaltojen armeijan ensimmäisen moottoriajoneuvojen käyttöön perustuneen logistisen järjestelmän. Rockenbachilla ei ollut aikaisempaan kokemusta tankeista. Rockenbachin aloittaessa US Tank Corpsin komentajana hänellä oli apunaan vain kapteeni Patton ja First Lieutenant Braine. Patton perusti 10.11.1917 kevyt tankkikoulun Ranskan Langresiin. Koulutus jouduttiin aloittamaan ilman tankkeja. Tankkien etenemismuotoja ja tankkien välistä merkinantoa harjoiteltiin jalan. Myös 8 mm Hotchkiss konekivääri ja 37 mm Puteaux tykin rakenne ja ammunnan perusteet voitiin opettaa ilman tankkeja. Konekiväärin ampumaharjoitukset toteutettiin aluksi puisilla, keinun jaloille asennetuilla harjoitustankeilla. Ensimmäiset ajoharjoitukset ajettiin kuorma-autoilla. Ensimmäiset Renault FT17 tankit saatiin 23.3.1918 koulutuskäyttöön. Ajokoulutuksessa ajajan ja johtajan välinen kommunikointi tapahtui ”potkuilla” tankin kovasta sisämelusta johtuen. Potku vasempaan olkapäähän tarkoitti käännöstä vasempaan ja potku takaraivoon tarkoitti tankin pysäyttämistä. Potku keskelle selkää tarkoitti tankin liikkeelle lähtöä suoraan eteenpäin. Kaksi potkua takaraivoon tarkoitti tankin peruuttamista. Varsinaisen tankin käsittelyn lisäksi tankkimiehistöille opetettiin muun muassa tankin huolto, kompassin käyttö ja etäisyyden arviointi. 326. ja 327. Kevyet Tankkipataljoonat saatiin koulutettua vuoden 1918 ensimmäisen vuosipuoliskon aikana.




[image: Yhdysvallat rekrytoi tankkimiehistöjä muun muassa oheisten kuvien mukaisilla julisteiksi laadituilla mainoksilla.]


Yhdysvallat rekrytoi tankkimiehistöjä muun muassa oheisten kuvien mukaisilla julisteiksi laadituilla mainoksilla.

Light Tank Schoolin lisäksi Rockenbach halusi perustaa vastaavan koulun raskaiden tankkimiehistöjen koulutukseen. Rockenbach teki vuoden 1918 helmikuussa Yhdysvaltojen War Departmentille esityksen raskaiden tankkipataljoonien miehistöjen rekrytoinnista. Esityksen perusteella Camp Meadessa Marylandissa toiminut 65. Pioneerirykmentti muutettiin raskas tankkipataljoonaksi. Kapteeni Dwight D. Eisenhower toimi tämän raskaan tankkijoukon perustajana. Uusi tankkiyksikkö nimettiin vuoden 1918 huhtikuussa 1. Tankkipataljoonaksi. Myöhemmin sen nimeksi tuli 41. ja sen jälkeen 301. Tankkipataljoona. Tankkipataljoona siirrettiin peruskoulutusta varten Warehamiin Englantiin, josta se siirtyi Bovingtoniin jatkokoulutusta varten. Tankkipataljoonan harjoituskalustona oli isobritannialaiset Mark V ja Mark V Star tankit. Kapteeni Dwight D. Eisenhower ei päässyt Englantiin siirretyn tankkipataljoonan mukaan. Eisenhower sai tehtäväkseen Camp Colt, kevyiden tankkien koulutuskeskuksen perustamisen. Eisenhower sai oman lyhyen tankkikoulutuksensa Chamlieussa sijainneessa French Light Tank Training Centerissä. Koulutukseen kuului tankin rakenteen lisäksi muun muassa tankilla ajamista sekä konekivääri- ja tykkiammuntoja.


Tank Corps koulutuskeskukset Yhdysvalloissa




[image: Tässä kuvassa everstiluutnantti Dwight D. Eisenhower on vuoden 1918 lopussa Camp Colt koulutuskeskuksen lopettamisen aikaan.]


Tässä kuvassa everstiluutnantti Dwight D. Eisenhower on vuoden 1918 lopussa Camp Colt koulutuskeskuksen lopettamisen aikaan.





Ranskan ja Englannin koulutuskeskusten lisäksi yhdysvaltalaisia tankkimiehistöjä (Tank Corps, National Army) varten perustettiin koulutuskeskus myös Gettysburgiin Pennsylvaniaan. Koulutuskeskus sai nimekseen Camp Colt. Kapteeni Dwight D. Eisenhower toimi 24.3.1918 alkaen Camp Coltin komentajana. Camp Coltissa ei ollut aluksi tankkeja. Ajokoulutuksessa ja konekiväärien ampumakoulutuksessa käytettiin kuorma-autoja. Camp Coltin koulutuskeskus sai ensimmäiset kolme Renault FT17 tankkia 6.6.1918. Eisenhower ylennettiin koulutuskeskuksen ja tankkikoulutuksen eteen tekemänsä työn ansioista vuoden 1918 alkukesällä majuriksi ja 1918 lokakuussa everstiluutnantiksi. Majuri ylennykseen mennessä Camp Coltissa oli koulutettu jo 10 000 tankkimiehistön jäsentä. Colt Campia pienemmät koulutuskeskukset perustettiin Summeralliin ja Tobyhanniin Pennsylvaniaan sekä Camp Green ja Camp Polk Pohjois-Carolinaan. Yhdysvallat muodosti Tank Corpsit sekä Kansallisarmeijaan (National Army) että Ranskaan sijoitettuun AEF joukkoon.




[image: Nämäkin julisteet olivat Yhdysvaltojen Tank Corps henkilöstön rekrytoinnin välineinä.]


Nämäkin julisteet olivat Yhdysvaltojen Tank Corps henkilöstön rekrytoinnin välineinä.

Yhdysvaltojen Tank Corps toimintaa Ranskassa

[image: Vasemmanpuoleisessa kuvassa on Yhdysvaltojen 345. Kevyen Tankkipataljoonan B Tankkikomppanian toinen joukkue Ranskassa. Oikeanpuoleisessa kuvassa Yhdysvaltojen Tank Corpsin Renault FT17 tankit ovat toiminnassa Ranskassa.]


Vasemmanpuoleisessa kuvassa on Yhdysvaltojen 345. Kevyen Tankkipataljoonan B Tankkikomppanian toinen joukkue Ranskassa. Oikeanpuoleisessa kuvassa Yhdysvaltojen Tank Corpsin Renault FT17 tankit ovat toiminnassa Ranskassa.





Tank Corps oli Yhdysvaltojen armeijan ensimmäisen maailmansodan mekanisoitu tankkijoukko Ranskassa. Se toimi American Expeditionary Forcen (AEF) osana. Prikaatikenraali Samuel D. Rockenbach toimi Ranskaan sijoitetun Tank Corpsin komentajana. Tank Corps tankkien vahvuudeksi suunniteltiin alun perin 2 000 kevyttä Renault FT17 tankkia ja 200 raskasta brittiläistä Mark IV tankkia. Tank Corpsin kokoonpanoksi vahvistettiin kaksikymmentä kevyttä ja kymmenen raskasta tankkipataljoonaa. Kevyen tankkipataljoonan vahvuudessa oli 77 kevyttä tankkia ja raskaan tankkipataljoonan 45 raskasta tankkia. Kevyistä tankkipataljoonista ehdittiin perustaa kaksikymmentäyksi (numerot 326-346) ja raskaista tankkipataljoonista kahdeksan (numerot 301-308). Edellä mainituista pataljoonista ennen 11.11.1918 ensimmäisen maailmansodan aselepoa taisteluun ehti osallistua vain 301. Raskas Tankkipataljoona sekä 331., 344. ja 345. Kevyet Tankkipataljoonat.


Ranskaan sijoitetun Tank Corpsin 1. Tankkiprikaati (1st Provisional Tank Brigade) ja 3. Tankkiprikaati joutuivat ensimmäisinä yhdysvaltalaisina tankkijoukkoina 12.9.1918 taisteluun St. Mihielin hyökkäyksessä ranskalaisten tankkijoukkojen rinnalla. Pattonin johtaman 1. Tankkiprikaatin kokoonpanoon kuului 344. (aiemmin 326) ja 345. (aiemmin 327) Kevyet Tankkipataljoonat. St. Mihielin hyökkäys oli myös 301. Raskaan Tankkipataljoonan ensimmäinen taistelu. Seuraava Tank Corpsin taistelu oli Meuse-Argonnen hyökkäys, joka alkoi 25.9.-26.9.1918 välisenä yönä. Hyökkäykseen osallistuivat 344. ja 345. Tankkipataljoonat. Taistelujen kiivautta kuvaa hyvin 3.10.1918 mennessä 1. Tankkiprikaatin tappiot. Viisikymmentä prosenttia upseereista ja kaksikymmentäviisi prosenttia muusta miehistöstä oli poistunut taisteluvahvuudesta. Taistelun alkaessa 1. Tankkiprikaatin vahvuuteen kuului 127 Renault FT17 tankkia ja lisäksi 27.9.1918 vahvistuksena saadut 40 tankkia. Taistelukuntoisten tankkien määrä oli 3.10.1918 pudonnut 89 tankkiin ja 5.10.1918 yhteensä 30 taistelukuntoiseen tankkiin. Tankkien korjaus oli tehokasta ja tankkien taisteluvahvuus oli 11.10.1918 kohonnut 48:aan. Muista Yhdysvaltojen tankkijoukoista 301. Raskas Tankkipataljoona osallistui 29.9.1918 taisteluun St. Quentinin kanavalla. Taisteluun osallistuneista 40 tankista vain yksi oli taistelukuntoinen päivän päätyttyä. Tankkipataljoonan henkilöstöstä 20 kuoli, 85 haavoittui ja 7 katosi. Tankkipataljoonan tankeista saatiin 22 palautettua taistelukuntoisiksi jo 5.10.1918.




[image: ”Treat 'em Rough” oli Yhdysvaltojen Tank Corpsin mottona ensimmäisessä maailmansodassa.]


”Treat 'em Rough” oli Yhdysvaltojen Tank Corpsin mottona ensimmäisessä maailmansodassa.





Vuoden 1918 marraskuussa Yhdysvaltojen tankkijoukkojen (Tank Corps NA ja Tank Corps AEF) kokonaisvahvuudessa oli 20 212 miestä. Ensimmäisen maailmansodan päätyttyä Yhdysvaltojen tankkijoukkojen vahvuus supistettiin siten, että 1.7.1919 Tank Corps vahvuuteen kuului enää 8 upseeria ja 213 miestä. Samaan aikaan käytiin keskustelu Yhdysvaltojen tankkijoukkojen tarpeellisuudesta ja sen itsenäisen aselajin asemasta. War Department Board esitti, että tankkijoukkojen tulisi toimia jalkaväkijoukkojen komentajan alaisuudessa, ilman itsenäisen aselajin statusta. Rockenbachin, Pattonin ja Eisenhowerin esittämistä vastakkaisista mielipiteistä huolimatta Tank Corps menetti 2.6.1920 itsenäisen aselajin aseman. Itsenäisen aselajin aseman menettäminen hidasti Yhdysvaltojen tankkijoukkojen ensimmäisen ja toisen maailmansodan välissä tapahtuneen tutkimuksen, kehitystyön ja taistelutapojen kehittämisen. Tankeista tuli lähinnä jalkaväen tukiaseita. Tankkijoukkojen asema palautettiin vasta 10.7.1940 Armored Forcen perustamisen yhteydessä.









YHDYSVALTOJEN ENSIMMÄISEN MAAILMANSODAN TANKKITUOTANNOSTA


Ensimmäiset yhdysvaltalaiset tankit


Model 75 Tank




[image: Model 75 tankin prototyyppi on lähinnä Holt 75 traktorin panssaroituversio, jota valmistettiin vuonna 1916 vain kaksi kappaletta.]


Model 75 tankin prototyyppi on lähinnä Holt 75 traktorin panssaroituversio, jota valmistettiin vuonna 1916 vain kaksi kappaletta.

San Leandrossa sijainnut The C.L.Best Tractor Company valmisti maataloustraktoreita Stockton's Holt Caterpillar Companyn kilpailijana. C.L.Best Tractor Company valmisti vuonna 1916 kaksi Model 75 traktoriin perustunutta tankin prototyyppiä. Kansalliskaartin jalkaväkiyksiköt harjoittelivat ainakin vuoden 1917 elokuussa Model 75 tankin prototyypeillä.


Holt Caterpillar G-9 ja Holt America First Tank

[image: Vasemmanpuoleisessa kuvassa on Holt Manufacturing Company vuonna 1916 valmistaman panssaroidun Holt 75 traktorin ainoaksi jäänyt prototyyppi. Pelkän Holt 75 traktorin paino oli noin 10,432 tonnia. Tornin paino oli 1,36 tonnia. Kahdeksan millimetrin panssarointi lisäsi panssaroidun traktorin painon vielä ainakin kaksinkertaiseksi panssaroimattomaan Holt 75 traktoriin verrattuna. Holt 75 traktorin moottorin 75 hevosvoiman teho oli täysin riittämätön näin painavan Holt Caterpillar G-9 panssaroidun ajoneuvon liikuttamiseen. Holt Caterpillar G-9 huippunopeus oli 3,4 kilometriä tunnissa. Oikeanpuoleisessa kuvassa on Holt America First Tank vuodelta 1916, joka esiteltiin vuoden 1916 lokakuussa paraatissa Peoriassa. Holt America First Tank on myös Holt 75 traktorin panssaroituversio. Tämän version paino 6-8 millimetrin panssaroinnilla oli myös yli 20 tonnia. Holt America First Tank vaunun miehistöön kuului ajaja, tankin johtaja ja seitsemän konekivääriampujaa.]


Vasemmanpuoleisessa kuvassa on Holt Manufacturing Company vuonna 1916 valmistaman panssaroidun Holt 75 traktorin ainoaksi jäänyt prototyyppi. Pelkän Holt 75 traktorin paino oli noin 10,432 tonnia. Tornin paino oli 1,36 tonnia. Kahdeksan millimetrin panssarointi lisäsi panssaroidun traktorin painon vielä ainakin kaksinkertaiseksi panssaroimattomaan Holt 75 traktoriin verrattuna. Holt 75 traktorin moottorin 75 hevosvoiman teho oli täysin riittämätön näin painavan Holt Caterpillar G-9 panssaroidun ajoneuvon liikuttamiseen. Holt Caterpillar G-9 huippunopeus oli 3,4 kilometriä tunnissa. Oikeanpuoleisessa kuvassa on Holt America First Tank vuodelta 1916, joka esiteltiin vuoden 1916 lokakuussa paraatissa Peoriassa. Holt America First Tank on myös Holt 75 traktorin panssaroituversio. Tämän version paino 6-8 millimetrin panssaroinnilla oli myös yli 20 tonnia. Holt America First Tank vaunun miehistöön kuului ajaja, tankin johtaja ja seitsemän konekivääriampujaa.





Model 1917 Holt Gas-Electric Tank

[image: Model 1917 Holt Gas-Electric tankin pääaseena on sen etuosaan sijoitettu 75 mm tykki. Tykin lisäksi kummallakin sivulla on tankin apuaseiksi sivutorneihin asennetut konekiväärit. Holt Gas-Electric tankin takaovia jouduttiin pitämään käytön aikana auki poltto- ja sähkömoottoreiden riittävän jäähdytyksen aikaan saamiseksi.]


Model 1917 Holt Gas-Electric tankin pääaseena on sen etuosaan sijoitettu 75 mm tykki. Tykin lisäksi kummallakin sivulla on tankin apuaseiksi sivutorneihin asennetut konekiväärit. Holt Gas-Electric tankin takaovia jouduttiin pitämään käytön aikana auki poltto- ja sähkömoottoreiden riittävän jäähdytyksen aikaan saamiseksi.





Ensimmäinen Yhdysvalloissa valmistettu tankin prototyyppi on Model 1917 Holt Gas-Electric Tank. Sen suunnittelijat ja kehittäjät ovat Holt Tractor Co. ja General Electric yritykset. Tankin prototyypin valmistus aloitettiin vuonna 1917 ja se valmistui vuonna 1918. Tässä tankissa nelisylinterinen, 90 hevosvoiman Holt polttomoottori käyttää G.E.C. sähkögeneraattoria, joka tuottaa voiman vetopyörien sähkömoottoreille. Holt Gas-Electric tankin alusta perustuu Holt 75 traktoriin. Telakoneiston edessä on johtopyörä ja takana vetopyörä. Telakoneistoon kuuluu kymmenen telapyörää sekä telan yläkannatin kisko. Tankin etu- ja keskiosaan on sijoitettu miehistön ja aseistuksen tilat. Tankkiin kulku tapahtuu tankin takaa kapeaa käytävää pitkin. Tankin pääaseena on tankin etuosaan sijoitettu 75 mm Vickers tykki. Tankin rungon sivuilla sivutorneissa on kaksi .30 kaliperin Browning konekivääriä. Tankin miehistöön kuuluu johtaja, ajaja, tykin ampuja ja lataaja sekä kaksi konekivääriampujaa. Miehistöön lisättiin tarvittaessa vielä yksi mekaanikko. Laatikkomaisen tankin rungon panssarin vahvuus on 6-10 millimetriä. Tankki painaa 25 tonnia ja sen huippunopeus on 9 kilometriä tunnissa. Tankki oli liian painava ja hidas, josta johtuen se ei kyennyt ylittämään pienimpiäkään mäkiä ja esteitä. Model 1917 Holt Gas-Electric Tank ei täyttänyt tankille asetettuja vaatimuksia ja niitä valmistettiin vain yksi prototankki.


Liberty Tank Mark VIII




[image: Raskas Mark VIII Liberty tankki on huomattavasti kevyttä M1917 tankkia suurempi ja kömpelömpi. Mark VIII oli jo valmistuessaan teknisesti ja käyttöajatukseltaan vanhentunut. Kevyt M1917 tankki oli monessa suhteessa moderni. M1917 oli halpa ja nopea valmistaa myös sarjatuotantona, joka olisi mahdollistanut sen käytön suurina massoina nykyaikaisten panssarivaunujen tapaan.]


Raskas Mark VIII Liberty tankki on huomattavasti kevyttä M1917 tankkia suurempi ja kömpelömpi. Mark VIII oli jo valmistuessaan teknisesti ja käyttöajatukseltaan vanhentunut. Kevyt M1917 tankki oli monessa suhteessa moderni. M1917 oli halpa ja nopea valmistaa myös sarjatuotantona, joka olisi mahdollistanut sen käytön suurina massoina nykyaikaisten panssarivaunujen tapaan.





Yhdysvallat julisti 6.4.1917 sodan Saksaa vastaan. Iso-Britannia halusi Yhdysvalloista ensimmäisen maailmansodan ratkaisijan sen suureen teolliseen tuotantokykyyn ja henkilöresursseihin perustuen. Ison-Britannian tankkien tuotannosta vastanneet Eustace Tennyson d'Eyncourt ja everstiluutnantti Albert Gerald Stern halusivat lähettää valtuuskunnan Yhdysvaltoihin sopimaan isobritannialaisen tankkisuunnittelun mukaisten tankkien valmistuksesta Yhdysvalloissa. Tankkituotannon aloitteen tekeminen päätettiin jättää kuitenkin Yhdysvalloille. Stern otti kuitenkin heti sodan julistuksen jälkeen yhteyden Lontoossa toimineeseen Yhdysvaltojen sotilasattaseaan. Pian tämän jälkeen Yhdysvaltojen laivasto otti yhteyttä britteihin ja halusi uusimmat, vasta suunnitteilla olevat Mark VI tankit Yhdysvaltojen merijalkaväen käyttöön. Stern esitti kuitenkin Yhdysvalloille yhteistyötä uusimman Mark VIII tankin suunnittelussa ja valmistuksessa. Lontoossa toiminut Yhdysvaltojen sotilasattasea informoi tankkituotannon yhteistyöstä American Department of War osastoa, joka lähetti majuri H.W. Aldenin Ison-Britannian Mechanical Warfare Department suunnitteluryhmään Yhdysvaltojen armeijan edustajaksi. Alden saapui Lontooseen 3.10.1917. Yhdysvaltojen ja Ison-Britannian yhteistyönä suunniteltiin Mark VIII, Liberty ja International nimiä käyttävä tankki, josta oli tarkoitus tulla Yhdysvaltojen, Ison-Britannian ja Ranskan tankkijoukkojen käyttämä uusi raskas tankki. Mark VIII tankit oli tarkoitus valmistaa Ranskaan perustettavassa tehtaassa. Yhdysvaltojen teollisuus valmistaisi tankin moottorit ja mekaaniset osat. Ison-Britannian teollisuus valmistaisi panssarirungot ja aseistuksen. Mark VIII tankkia oli tarkoitus valmistaa riittävän suuri määrä, jotta Saksa kyettäisiin kukistamaan vuonna 1919. Mark VIII tankin valmistus eteni hitaasti ja niitä ehdittiin valmistaa vain muutamia kappaleita ennen 11.11.1918 tehtyä ensimmäisen maailmansodan aselepoa. Ensimmäisen maailmansodan jälkeen Rock Island Arsenal valmisti Yhdysvalloissa sata Mark VIII Liberty tankkia. Ne säilyivät käytössä vuoteen 1932 asti.




[image: Yhdysvallat suunnitteli valmistaa ensimmäisen maailmansodan tankkijoukkojensa käyttöön tässä kuvassa vasemmalta alkaen olevat Ford 3-Ton Mark1918, M1917 ja Liberty tankit. Näiden tankkien tuotanto ei kuitenkaan ehtinyt sarjatuotantovaiheeseen ennen 11.11.1918 ensimmäisen maailmansodan päättänyttä aseleposopimusta. Yhdysvallat käytti vuoden 1918 taisteluissa ranskalaisia Renault FT17 ja isobritannialaisia Mark V ja Mark V Star tankkeja.]


Yhdysvallat suunnitteli valmistaa ensimmäisen maailmansodan tankkijoukkojensa käyttöön tässä kuvassa vasemmalta alkaen olevat Ford 3-Ton Mark1918, M1917 ja Liberty tankit. Näiden tankkien tuotanto ei kuitenkaan ehtinyt sarjatuotantovaiheeseen ennen 11.11.1918 ensimmäisen maailmansodan päättänyttä aseleposopimusta. Yhdysvallat käytti vuoden 1918 taisteluissa ranskalaisia Renault FT17 ja isobritannialaisia Mark V ja Mark V Star tankkeja.





Ford 3-Ton M1918 Light Tank




[image: Ford 3-Ton M1918 kevyen tankin aseistuksena on vain yksi .30 kaliiperin konekivääri.]


Ford 3-Ton M1918 kevyen tankin aseistuksena on vain yksi .30 kaliiperin konekivääri.







[image: Ford 3-Ton M1918 kevyttä tankkia voitiin käyttää myös vetäjänä.]


Ford 3-Ton M1918 kevyttä tankkia voitiin käyttää myös vetäjänä.

[image: Ford 3-Ton M1918 tankin voimanlähteenä on kaksi 17 hevosvoiman, nelisylinteristä Ford moottoria. Huomaa tankin takaosaan sijoitetut kaksi ”kelkkaa” jotka kasvattavat kaivannon ylitysmatkaa.]


Ford 3-Ton M1918 tankin voimanlähteenä on kaksi 17 hevosvoiman, nelisylinteristä Ford moottoria. Huomaa tankin takaosaan sijoitetut kaksi ”kelkkaa” jotka kasvattavat kaivannon ylitysmatkaa.





Ford 3-Ton M1918 on ensimmäinen Yhdysvalloissa valmistettu, suurelta osin Ford auton osiin perustunut kevyt tankki. Ford 3-Ton M1918 kevyessä tankissa on kahden henkilön miehistö ja sen pääaseena on M1917 .30 kaliiperin Marlin tai M1919 Colt-Browning konekivääri. Ford 3-Ton M1918 painaa 3,26 tonnia. Konekiväärin ammustäyttönä on 550 patruunaa. Ford 3-Ton M1918 suurin nopeus on 13 kilometriä tunnissa ja sen maksimi toimintamatka 64,35 litran (17 gallonan) polttoainetäytöllä on 55 kilometriä (34 mailia). Ford 3-Ton M1918 suunnittelu aloitettiin vuoden 1918 puolessa välissä. Tässä vaiheessa Yhdysvaltojen tankkijoukoilla oli käytössään isobritannialaiset Mark V ja ranskalaiset Renault FT17 tankit. Ford 3-Ton M1918 kevyen tankin voimanlähteenä on kaksi 17 hevosvoiman Ford Model T moottoria. Moottori ja voimansiirto on sijoitettu kevyen tankin takaosaan. Ford 3-Ton M1918 kevyessä tankissa ei ole tornia. Ajajan ja tankin johtajan tila sijaitsee tankin etuosassa. Ford 3-Ton M1918 on koottu panssarilevyistä niittaamalla. Panssarin paksuus edessä ja rungon sivuilla on 13 millimetriä. Katto- ja pohjapanssarin vahvuus on 6 millimetriä.


Ford 3-Ton M1918 kevyttä tankkia valmistettiin alkuvaiheessa vain viidentoista ajoneuvon sarja ja sitä tilattiin 15 000 kappaletta Yhdysvaltojen armeijan käyttöön. Ford 3-Ton M1918 15 000 kappaleen tilaus peruttiin 11.11.1918 ensimmäisen maailmansodan aselevon jälkeen ja niiden kokonaisvalmistusmäärä jäi viiteentoista. Yksi Ford 3-Ton M1918 ehdittiin lähettää Ranskaan koekäyttöä varten. Ford 3-Ton M1918 ei täyttänyt Yhdysvaltojen Tank Corpsin tankille asettamia vaatimuksia. Ranska näki Ford 3-Ton M1918 käyttömahdollisuuden Canon de 75 modèle 1897 vetäjänä ja teki 1 500 kevyen tankin tilauksen. Myös Ranskan tilaus peruttiin 11.11. 1918 aseleposopimuksen jälkeen.


Yhdysvalloissa ei ollut kokemusta tankin suunnittelussa. Ensimmäiset Yhdysvalloissa suunnitellut ja valmistetut tankit pohjautuivatkin Holt 75 telatraktoriin sekä kokonaan tai suurelta osin Ison-Britannian ja Ranskan suunnittelemiin ja valmistamiin tankkeihin.


Ford 3-Man Light Tank




[image: Ford 3-Man Light tank on suunnittelultaan Renault FT17 tankin kaltainen. Ajajan paikka on tankin rungon etuosassa vasemmalla. Ajajan oikealla puolella on runkokonekivääriampujan paikka. Vaunun johtajan paikka on tornissa ja hän käyttää torniin sijoitettua tykkiä. Ford 3-Man Light Tank vaunuja valmistettiin vuonna 1918 vain yksi kappale.]


Ford 3-Man Light tank on suunnittelultaan Renault FT17 tankin kaltainen. Ajajan paikka on tankin rungon etuosassa vasemmalla. Ajajan oikealla puolella on runkokonekivääriampujan paikka. Vaunun johtajan paikka on tornissa ja hän käyttää torniin sijoitettua tykkiä. Ford 3-Man Light Tank vaunuja valmistettiin vuonna 1918 vain yksi kappale.

